title: Skanssi

text: Kauppakeskuksen vieressä sijaitsee seikkailuhuvipuisto Flowpark, joka koostuu erilaisista kiipeilyradoista.


title: Skanssi

text: Väestönkehitys:


title: Ganzourgou

text: Ganzourgou on provinssi Burkina Fasossa. Vuoden 2006 väestönlaskennassa asukkaita oli 319 830. Provinssin pääkaupunki on Zorgho, joka sijaitsee Ouagadougoun ja Nigerin pääkaupungin Niameyn välisen tien varrella. Muita merkittäviä paikkoja ovat Mogtédo ja Méguet.


title: Tšingiz Aitmatov

text: Tšingiz Aitmatov (, 12. joulukuuta 1928 Sheker, Kirgiisien SNT – 10. kesäkuuta 2008 Nürnberg, Saksa) oli Kirgisian tunnetuin kirjailija. Hän opiskeli eläinten hoitoa, ja hän kuvaa kirjoissaan usein ihmisten ja eläinten välisiä suhteita. Hän kirjoitti sekä venäjäksi että kirgiisiksi. Aitmatovin tunnetuin teos on "Hyvästi, Gulsary" vuodelta 1966. Hänen teoksensa "Ensimmäinen opettaja" filmattiin, ja siitä tuli neuvostoelokuvan klassikko.


title: Tšingiz Aitmatov

text: Hän lähti opiskelemaan karjataloutta Frunzeen, mutta opinnot vaihtuivat kirjallisuuteen Maksim Gorki -instituutissa Moskovassa. Opistojensa jälkeen hän työskenteli kahdeksan vuotta Pravdassa. Hänen ensimmäiset teoksensa julkaistiin 1952 venäjäksi ja 1954 kirgiisiksi. Aitmatov palkittiin 1963 Leninin palkinnolla ja "Hyvästi, Gulsarysta" valtionpalkinnolla.


title: Tšingiz Aitmatov

text: Aitmatov oli Kirgisian suurlähettiläänä Euroopassa, Natossa ja Unescossa ja toimi ennen kuolemaansa Kirgisian suurlähettiläänä Belgiassa. Hänen poikansa Askar Aitmatov oli myöhemmin Kirgisian ulkoministeri.


title: Tšingiz Aitmatov

text: Aitmatov kuoli 10. kesäkuuta 2008 79-vuotiaana keuhkokuumeeseen.


title: Boulogne-Billancourt

text: Boulogne-Billancourt (tavallisesti Boulogne) on kunta ja Pariisin esikaupunki 8,2 kilometrin päässä Pariisin keskustasta lounaaseen. Siellä on arviolta 116 927 asukasta (vuonna 2014) ja sen pinta-ala on 6,17 neliökilometriä. Asukastiheys on 18 950,9 asukasta neliökilometrillä. Boulogne-Billancourt on Pariisin esikaupungeista kaikista väkirikkain, ja se on yksi Euroopan tiheimmin asuttuja alueita.


title: Boulogne-Billancourt

text: Boulogne-Billancourt on Neuilly-sur-Seinen ja Levallois-Perret’n ohella yksi Pariisin seudun rikkaimpia alueita. Kunnan alueella toimii lähes 12 000 yritystä, mikä on Pariisin jälkeen eniten koko alueella. Kunnassa sijaitsevat muun muassa Renault’n ja Bouygues Telecomin pääkonttorit.


title: Boulogne-Billancourt

text: Boulognesta kotoisin ovat esimerkiksi Renault'n perustaja Louis Renault, poliitikot Ségolène Royal ja François Hollande sekä rap-artisti Booba.


title: Boulogne-Billancourt

text: Boulognen kohdalla Seine tekee mutkan, ja se on Boulogne-Billancourtin rajana sekä kaakossa, etelässä että lännessä. Välittömästi Boulognen pohjoispuolella on laaja viheralue, Bois de Boulogne ("Boulognen metsä"), joka kuitenkin nimestään huolimatta kuuluu Pariisiin, ei siis Boulogneen.


title: Boulogne-Billancourt

text: Boulogneen kulkee kaksi Pariisin metrolinjaa, 9 ja 10. Asemia ovat esimerkiksi Marcel Sembat, Billancourt ja Boulogne-Jean Jaurès.


title: John Stainer

text: Sir John Stainer (6. kesäkuuta 1840 – 31. maaliskuuta 1901) oli brittiläinen säveltäjä, urkuri ja musiikintutkija.


title: John Stainer

text: Stainer syntyi Lontoossa vuonna 1840. Hän lauloi lapsena poikakuorossa ja sai ensimmäisen virkansa urkurina 16-vuotiaana. Vuodesta 1889 lähtien hän toimi musiikin professorina Oxfordin yliopistossa. Stainer kuoli Lontoossa vuonna 1901. Säveltäjän tuotantoon kuuluu muun muassa hengellistä musiikkia, kuten kantaatti "The Crucifixion".


title: Jiří Fischer

text: Jiří Fischer (s. 31. heinäkuuta 1980, Hořovice, Tšekkoslovakia) on entinen tšekkiläinen jääkiekkoilija, joka edusti koko uransa NHL-liigan Detroit Red Wingsiä. Fischerin pelipaikka oli puolustaja.


title: Jiří Fischer

text: Fischer oli isokokoinen puolustava puolustaja, joka taklasi kovaa ja oli hyvin liikkuva. Hän oli Detroitin yksi eniten taklaavista pelaajista. Fischerin ura katkesi vuonna 2005 sydänvaivoihin.


title: Jiří Fischer

text: Marraskuun 21. päivänä vuonna 2005 Fischer lyyhistyi maahan hänen sydämensä pysähdyttyä yhtäkkisesti ottelussa Nashville Predatorsia vastaan. Fischer saatiin elvytettyä hänen oltuaan 6 minuuttia elottomana, jonka jälkeen hänet toimitettiin sairaalahoitoon. Ottelu keskeytettiin Fischerin kohtauksen vuoksi ja siirrettiin myöhempään päivämäärään.


title: Jiří Fischer

text: Fischerin sydänviaksi todettiin joko kammiotakykardia tai kammiovärinä, ja Fischerin piti välttää kaikkia fyysisiä aktiviteettejä kuusi viikkoa.


title: Jiří Fischer

text: Fischer on tätä nykyä Detroit Red Wingsin palkkalistoilla pelaaja-asioissa. Hän toimii johtajana pelaajien kehityspuolella.


title: Argenteuil

text: Argenteuil [aʁ.ʒɑ̃.tœj] on Ranskan kunta ja Pariisin esikaupunki 12,3 kilometrin päässä Pariisin keskustasta luoteeseen. Val-d’Oisen departementissa sijaitsevan kaupungin pinta-ala on 17,22 neliökilometriä ja väkiluku 102 683 (vuonna 2006). Asukastiheys on 5 963 asukasta neliökilometrillä.


title: Argenteuil

text: Argenteuiliä ovat tehneet teoksissaan tunnetuksi useat taiteilijat, kuten Claude Monet, Jean-Étienne Delacroix ja Georges Braque.


title: Metsätähti

text: Metsätähti ("Trientalis europaea") on metsän pohjakerroksen monivuotinen, ruohovartinen, valkokukkainen kasvi. Se kuuluu esikkokasvien ("Primulaceae") heimoon; aiemmin se luokiteltiin myrsinekasveihin ("Myrsinaceae").


title: Metsätähti

text: Metsätähti on Ruotsin Värmlannin maakuntakukka.


title: Metsätähti

text: Metsätähti kasvattaa hennon, 5–20 cm korkean, kaljun ja useimmiten haarattoman varren. Kasvin juurakko on hoikka ja suikerteleva ja jopa 2–3 m pituiset maarönsyt, joiden avulla kasvi leviää, voivat muodostaa laajoja kasvustoja. Lehdet ovat lähes ruodittomia ja suikeita tai puikeita, yleensä ruskeanvihreitä. Varren keskivaiheilla olevat suuremmat lehdet ovat ruusukkeena, alemmat pienet lehdet ovat kierteisesti ruusukkeen alla tai puuttuvat kokonaan.


title: Metsätähti

text: Valkoisia tai joskus vaaleanpunaisia, ratasmaisia kukkia on tavallisesti yksi tai kaksi, ja ne sijaitsevat yksittäin lehtihangoissa. Kukat ovat pitkä- ja hentoperäisiä. Teriö, 11–19 mm, on yleensä 5-9, tavallisimmin 7 liuskainen. Heteitä 7. Emiö yhdislehtinen, 1-luottinen. Verhiö teräväkärkiset kapeat liuskat, monesti punertavia.


title: Metsätähti

text: Metsätähti kukkii Suomessa touko-heinäkuussa. Kukissa käy kuitenkin vain niukasti pölyttäjiä, mutta kasvullinen lisääntyminen on tehokasta. Yhdessä metsätähtiyksilössä on jopa 2–3 metrin mittaisia rönsyjä, joiden avulla kasvi leviää. Yksi metsätähden harvoista pölyttäjistä on "Melanostoma mellinum" -niminen kukkakärpänen.


title: Metsätähti

text: Metsätähden hedelmä on pieni, pallomainen, siniharmaa, verkkokuvioinen, liuskaisesti avautuva, kota. Läheltä katsottuna se muistuttaa suuresti pienikokoista jalkapalloa.


title: Metsätähti

text: Erikoisen, seitsemän-terälehtisen kukkansa takia metsätähti on tunnettu Suomessa myös nimellä seitsentähti. Kasveilla seitsemän on erittäin harvinainen kukkalehtien määrä. Suomalaiset ovat antaneet myös monia muita nimiä metsätähdelle, joista yleisimpiä ovat "aamutähti"," tähtikukka" ja "päivänkämmen".


title: Metsätähti

text: Metsätähteä tavataan yleisenä koko Pohjois- ja Keski-Euroopassa. Sitä esiintyy Karpaateille, Alpeille, Ranskan itäosiin asti sekä Britteinsaarilla, koko Fennoskandiassa ja Islannissa. Levinneisyysalue ulottuu idän suuntaan läpi Venäjän ja Siperian Japaniin saakka, sekä edelleen Alaskan ja Kanadan läpi Kalliovuorille Yhdysvaltain pohjoisrajan tienoille. Etelämpänä ja idempänä Pohjois-Amerikassa esiintyy lähilajeja. Pohjois-Amerikan ja Tyynenmeren alueen metsätähdet kuuluvat alalajiin "arctica", Euroopan ja Siperian metsätähdet alalajiin "europaea". Suomessa metsätähti on hyvin yleinen koko maassa. Se on yksi Suomen runsaslukuisimmista kasveista.


title: Metsätähti

text: Metsätähti kasvaa monenlaisissa metsissä kuivista kangasmetsistä rämeille, mutta yleisimmin kosteahkoissa kangasmetsissä. Sitä tavataan myös metsäniityillä, pientareilla ja puurajan yläpuolella tunturikankailla.


title: Christian Hauschild

text: Eberhard Christian Hauschild (16. syyskuuta 1939 Leipzig, Saksa – 13. huhtikuuta 2010 Dresden, Saksa) oli saksalainen kuoronjohtaja. Hän toimi suomalaisen Cantores Minores -poikakuoron johtajana vuosina 1987–2004.


title: Christian Hauschild

text: Laulettuaan itse Dresdenin maineikkaassa Kreuzkuorossa hän jatkoi opintoja Dresdenin Carl Maria von Weber -musiikkikorkeakoulussa sekä Berliinin Humboldt-yliopistossa. Jo opiskeluaikanaan vuonna 1969 Hauschild valittiin Dresdenin Beethoven-kuoron johtajaksi. Hänen johtajuutensa aikana kuorosta tuli yksi Itä-Saksan parhaita. Vuosina 1985–1990 Hauschild toimi myös uudelleen perustetun Dresdenin Singakademien johtajana. Vuonna 1988 hänelle myönnettiin kuoronjohdon professorin arvonimi.


title: Christian Hauschild

text: Vuonna 1987 Christian Hauschild kutsuttiin johtamaan Helsinkiin Cantores Minores -poikakuoroa. Hän toimi kuoronjohtajana ja myöhemmin myös Cantores Minores -musiikkiopiston rehtorina vuoden 2004 loppuun asti. Hauschildin kaudella Cantores Minores -kuoron ohjelmisto painottui suurteoksiin ja laulajiston arvostus varsinkin ulkomailla kasvoi entisestään eri maanosiin suuntautuneiden pitkien konserttikiertueiden myötä. Hyvänä esimerkkinä suurteosten osuudesta oli vuosi 2004, jolloin Cantores Minores esitti 5 mestariteosta: J. S. Bachin Johannes-passion, Matteus-passion ja Jouluoratorion, Mozartin Requiemin sekä Brahmsin Ein deutsches Requiemin. Professori Hauschild jäi tehtävistään eläkkeelle vuoden 2004 lopussa, ja hän vietti eläkepäivänsä kotiseudullaan Dresdenissä.


title: Christian Hauschild

text: Maaliskuussa 2000 tasavallan presidentti myönsi professori Hauschildille Suomen Leijonan ritarikunnan ensimmäisen luokan ritarimerkin.


title: Christian Hauschild

text: Hauschild jatkoi kuoronjohtotyötään elämänsä viimeisiin päiviin asti Saksassa, Dresdenissä hänen vanhan kuoronsa Chorus 116:n kanssa.


title: Sonny Perdue

text: George Ervin "Sonny" Perdue III (s. 20. joulukuuta 1946) on Yhdysvaltain republikaanisen puolueen poliitikko. Hän toimi Georgian osavaltion 81. kuvernöörinä 13. tammikuuta 2003 – 10. tammikuuta 2011. Hän oli Georgian ensimmäinen republikaanikuvernööri 130 vuoteen. Huhtikuussa 2017 Perdue nimitettiin Donald Trumpin hallitukseen Yhdysvaltain maatalousministeriksi.


title: Sonny Perdue

text: Perdue on koulutukseltaan eläinlääkäri ja toimi ammatissa, kunnes perusti kolme pienehköä yritystä. Hän on sotilasarvoltaan kapteeni. Hän on naimisissa, ja hänellä on neljä lasta.


title: Eksogamia

text: Eksogamia (kreik. gamos: avio.) eli "ulkoryhmäavioliittoisuus" on sosiaaliantropologiaan kuuluva sääntö, joka määrittelee sen ryhmän, jonka ulkopuolelta aviopuoliso olisi löydettävä. Tämä ryhmä voi olla esimerkiksi sukuryhmä, ammattiryhmä, kasti tai yhteiskuntaluokka.


title: The Road (yhtye)

text: The Road on Kankaanpäästä lähtöisin oleva ja nykyään Kangasalla vaikuttava gospelyhtye, joka soittaa kristillistä rockia. Yhtyeessä soittavat Raikka Hakamäki (laulu, kitara), Timo Vettenranta (basso, laulu), Ari Vettenranta (rummut) ja Jussi Pyysalo (kosketinsoittimet, laulu). The Road on soittanut käytännössä samassa kokoonpanossa vuodesta 1981. Ainoa merkittävä muutos on ollut Jussi Pyysalon liittyminen yhtyeeseen vuonna 1985, jolloin yhtyeen jäsenet opiskelivat Kauniaisten Raamattuopistolla kirkon nuorisotyön ohjaajiksi.


title: The Road (yhtye)

text: Nykyään The Road on yhtyeen soittajille harrastus, jonka avulla he haluavat levittää kristinuskon sanomaa. Yhtyeen syntyyn vaikutti Kankaanpään seurakunnan nuorisotyönohjaajana perustajajäsenten nuoruusvuosina toiminut Antti Saarenketo, joka on myös useiden yhtyeen kappaleiden sanoitusten takana. Saarenketo toimi yhtyeen alkuaikoina myös muuten vahvasti bändin taustajoukoissa miksaajana, keikkajärjestäjänä ja kuljettajana.Yhdentoista albumin lisäksi yhtye on julkaissut C-kasettiformaatissa akustisen albumin "Siihen maahan" 1993, varhaisnuorille suunnatun kasetin "Siipijengi" 1993 sekä Riemumessun swahilinkielisen version vuonna 1997.


title: Ahmas

text: Ahmas on kylä ja entinen rautatieasema Utajärven kunnassa Pohjois-Pohjanmaalla. Kylä sijaitsee noin 15 kilometriä kaakkoon Utajärven kuntakeskuksesta. Käytännössä kylä on muodostunut Ahmasjärven ympärille. Valtatie 22 kulkee kylän itälaidalla.


title: Ahmas

text: Ahmaksen kalevalainen perinnekylä käsittää useita vanhoja rakennuksia ja historiallisia kertomuksia. Kylä on rakennettu pääasiassa talkoovoimin. Perinnekylässä esitellään elämää Ahmaksella vainovuosien aikana sekä vanhoja elinkeinoja.


title: Montreuil

text: Montreuil on Pariisin esikaupunkialue, hallinnollisesti kunta ("commune"), 6,6 kilometrin päässä Pariisin keskustasta Île-de-Francen alueella Seine-Saint-Denis'n departementissa. Sen pinta-ala on 8,92 neliökilometriä ja asukasluku 101 587. Asukastiheys on 11 388,7 asukasta neliökilometrillä. Montreuil on yksi Euroopan tiheimmin asutuista esikaupunkialueista.


title: Montreuil

text: Montreuil’n nimi oli alun perin "Monasteriolum", joka on keskiajan latinaa ja tarkoittaa "pientä munkkiluostaria". Montreuil’n asutus alkoikin ensin kehittyä juuri munkkiluostarin ympärille. Se on kuuluisan Bois de Vincennes-puiston lähellä.


title: Montreuil

text: Suurin osa Montreuil’n asukkaista on pied-noireja, jotka ovat lähinnä Algeriassa syntyneitä ranskalaisia. Montreuil’ssä on kolme metroasemaa. Montreuil kehittyi Ranskan kuninkaiden Ludvig XIV:n ja Ludvig XVI:n aikana jolloin se oli ylhäisön asuinaluetta. Myöhemmin siitä tuli taiteilijoiden alue, Lumièren veljekset ja Georges Méliès ovat asuneet Montreuil’ssä.


title: Montreuil

text: Montreuil’n naapurikunnat ovat etelässä Vincennes, lounaassa Pariisi, lännessä Bagnolet, luoteessa Romainville, pohjoisessa Noisy-le-Sec, idässä Rosny-sous-Bois ja kaakossa Fontenay-sous-Bois.


title: Nanterre

text: Nanterre on Pariisin läntisiä esikaupunkialueita, 11,1 kilometrin päässä Pariisin keskustasta. Nanterre on Hauts-de-Seinen departementin pääkaupunki. Siellä on arviolta 93 509 asukasta (vuonna 2014) ja sen pinta-ala on 12,19 neliökilometriä.


title: Nanterre

text: Yksi Euroopan tärkeimmistä liikekeskuksista, La Défense, sijaitsee osittain Nanterressa. Myös Université de Paris X, yksi Pariisin alueen suurimmista yliopistoista, sijaitsee Nanterressa.


title: Nanterre

text: Nanterressa on kolme RER-asemaa sekä lähiöjuna Saint Lazaren rautatieasemalle.


title: Romuna

text: Romuna on Zen Cafén esikoisalbumi, joka julkaistiin vuonna 1997. Vaikkei levy ollut varsinainen myyntimenestys, se sai esimerkiksi Rumba-lehdessä hyvät arvostelut (4½ tähteä). Levyn single "Sella" soi radiossa hyvin ja oli Radiomafian soittolistan ensimmäinen pitkään. "Romuna" on nykyään huomattavasti tunnetumpi kuin vuonna 1997, koska yhtyeen fanit ovat olleet kiinnostuneita sen historiasta.


title: Romuna

text: Kaikki kappaleet säveltänyt Zen Café, sanoittanut Samuli Putro sekä sovittanut Martti Salminen ja Zen Café.


title: Vitry-sur-Seine

text: Vitry-sur-Seine on Pariisin esikaupunkialue, hallinnollisesti kunta ("commune"). Se sijaitsee 7,5 kilometrin päässä Pariisin keskustasta, Val-de-Marnen departementissa. Sen pinta-ala on 11,67 km², asukasluku 81 500 ja asukastiheys 6 984 as/km².


title: Vitry-sur-Seine

text: Vitry-sur-Seinen nimi oli alun perin yksinkertaisesti "Vitry", joka tulee keskiajan latinan sanasta "Vitriacum". 1897 nimi vaihdettiin virallisesti Vitry-sur-Seineksi, jotta kaupunki erottuisi muista kaupungeista, joiden nimi on "Vitry".


title: Vitry-sur-Seine

text: Vitry-sur-Seinessä on kaksi RER rautatielinjaa. Orlyn lentoasema sijaitsee lähellä Vitry-sur-Seinettä.


title: Niklas Kronwall

text: Niklas Kronwall (s. 12. tammikuuta 1981 Tukholma) on ruotsalainen jääkiekkoilija, jonka nykyinen seura on Detroit Red Wings.


title: Niklas Kronwall

text: Kronwallista oltiin kovaa vauhtia tekemässä Detroitin kärkipään puolustajia farmijoukkueen kautta, kunnes hän vahingoitti vuonna 2005 harjoitusleirillä vakavasti polveaan ja edessä oli noin puolen vuoden lepo. Hän tervehtyi juuri ennen Torinon olympialaisia ja oli Ruotsin mukana voittamassa olympiakultaa.


title: Niklas Kronwall

text: Pienestä 180 senttimetrin ja 82 kilogramman koostaan huolimatta hän pystyy jakelemaan kovia avojään taklauksia. Kronwall on myös nopea luistelija ja avaa hyvin peliä. Vaikka uraa ovat varjostaneet muutamat vakavat loukkaantumiset, hän on jo noussut yhdeksi Red Wingsin parhaista puolustajista. Kronwall kuuluu kolmen kullan klubiin.


title: Yleisurheilun sisäratojen maailmanmestaruuskilpailut 2006

text: Vuoden 2006 yleisurheilun sisäratojen MM-kilpailut käytiin 10.–12. maaliskuuta Moskovassa, Venäjällä. Kisapaikkana toimi "Sportivnyi kompleks Olimpijski".


text: Kisoissa jaettiin urheilijoille sijoituksen mukaan palkintorahoja seuraavasti:


title: Suurin pudottaja

text: Suurin pudottaja on suomalaisen MTV3-televisiokanavan vuodesta 2006 ja AVA:n vuodesta 2014 lähettämä televisiosarja, joka perustuu yhdysvaltalaisen "The Biggest Loser" -sarjan formaattiin.


title: Suurin pudottaja

text: Sarjan ensimmäisellä kahdella kaudella kummassakin ohjelmassa kilpaili 12 ylipainoista suomalaista, joiden tavoitteena oli asiantuntevan valmennuksen avulla pudottaa mahdollisimman paljon painoaan. Kahteen joukkueeseen (kolmannella tuotantokaudella kahdeksaan pariin) jaetut kilpailijat punnitaan jokaisen jakson lopussa, ja vähemmän yhteensä painostaan pudottanut joukkue joutuu lähettämään keskuudestaan yhden kilpailijan kotiin. Ensimmäisellä tuotantokaudella sarjan juontajana toimi Eeva Jaakonmaa ja joukkueiden valmentajina uimari Jani Sievinen ja nyrkkeilijä Eva Wahlström. Finaali nähtiin 7. huhtikuuta 2006, jolloin suurin pudottaja Hardy Dieter voitti itselleen sarjan pääpalkinnon, 20 000 euroa.


title: Suurin pudottaja

text: Toisella tuotantokaudella 2007 juontajana nähtiin ensimmäisellä kaudella kolmanneksi sijoittunut Sini Rantanen. Kauden voitti Virpi Heikkilä, joka sai 25 000 euron voittosumman. Kolmas kausi esitettiin vuonna 2010. Kauden juontajana toimi MTV3:n entinen uutisankkuri Heidi Suomi. Tuotantokaudella kilpailtiin aluksi pareittain, mutta myöhemmin kilpailu muuttui yksilökilpailuksi. Kolmannen kauden voitti Kaisu Romppainen, joka laihdutti yhteensä 52 kiloa.


title: Suurin pudottaja

text: 30. maaliskuuta 2014 AVAlla alkoi sarjan neljäs tuotantokausi. Ohjelman juontajana toimi Lola Wallinkoski ja uusina valmentajina toimivat personal trainerit Jenni Levävaara ja Mikko Nummenmaa, kun kolmella ensimmäisillä kausilla olivat Jani Sievinen ja Eva Wahlström. Pääpalkintona on 30 000 euroa. Mukana oli kymmenen paria eli 20 kilpailijaa. Voiton vei Teemu, jonka pääpalkintona oli 30 000 euroa.


title: Brothers in Arms: Road to Hill 30

text: Brothers In Arms: Road to Hill 30 on Gearbox Softwaren kehittämä ja Ubisoftin maaliskuussa 2005 julkaisema toiseen maailmansotaan sijoittuva ensimmäisen persoonan ammuntapeli. Peli on myös samalla "Brothers in Arms" -pelisarjan ensimmäinen osa. Peli seuraa yksityiskohtaisesti Normandian maihinnousun tapahtumia 101. maahanlaskudivisioonan kersantin Matt Bakerin näkökulmasta. Bakerin tehtävänä on pohjustaa suurta maihinnousua ja aiheuttaa tuhoa selustan saksalaisjoukoille maihinnousupäivän jälkeen. Pelin kaikki taistelupaikat ovat aitoja. Pelissä on 18 tasoa.


title: Brothers in Arms: Road to Hill 30

text: "Road to Hill 30":n jatko-osa on samana vuonna julkaistu "".


title: Brothers in Arms: Road to Hill 30

text: "Brothers in Arms" poikkeaa monin tavoin perinteisistä ensimmäisen persoonan ammuntapeleistä. Pelihahmo on nuori, kokematon ja vastentahtoinen kersantti, joka ei pelin vaikeustasosta riippuen kestä kuin yhden tai kaksi osumaa. Myös aseiden käyttö on pelissä pyritty mallintamaan mahdollisimman tarkasti: lonkalta tai juostessa ammutut laukaukset eivät yleensä osu mihinkään ja varsinkin sarjatuliaseet ovat epätarkkoja. Peli mallintaa myös pienyksikkötaktiikoita; varsinkin kahta puoliryhmää (iskevää ja tukevaa) komentaessaan pelaajalla on etulyöntiasema saksalaisiin nähden. Toinen puoliryhmä antaa suojatulta ja lamauttaa vihollisen: sidottu vihollinen joutuu piilottelemaan suojansa takana eikä kykene vastaamaan tuleen tehokkaasti. Vihollisen suojauduttua pelaaja voi joko itse tai iskevää puoliryhmää komentamalla hyökätä vihollisen sivustaan. Sivulta ja takaa kiertäminen, konekivääripesäkkeiden, käsikranaattien ja komennossa olevien sotilaiden tehokas yhteiskäyttö onkin selviytymisen kannalta ensiarvoisen tärkeää.


title: Brothers in Arms: Road to Hill 30

text: Pelin vaikeusaste kohoaa koko kampanjan ajan erityisesti siksi, että vihollisyksiköt vaihtuvat alkupään heikosti varustetuista "Osttruppen"-joukoista raskaasti aseistettuihin ja usein panssariajoneuvojen tukemiin laskuvarjojääkäri ("Fallschirmjäger")- ja panssarikrenatööri ("Panzergrenadier")-joukkoihin. vastaan tulee myös enemmän konekivääripesäkkeitä ja aukeita alueita, joilla varomaton pelaaja on tykinruokaa.


title: Brothers in Arms: Road to Hill 30

text: Pelissä väkivalta on kuvattu keskivertosotapelejä raaemmin. Pelin näytöksissä ja kenttien kaduilla lojuu usein pahoin silpoutuneita ruumiita. Pelin aikana Bakerin ryhmää kohtaavat menetykset saavat aikaan vihanpurkauksia ja epätoivoa niin Bakerin alaisissa kuin tässä itsessäänkin. Pelin näkökulma sotaan ei ole ihannoiva vaan erittäin raadollinen. Realistisuutta korostetaan hailakalla värimaailmalla, joka on tuttu muun muassa elokuvasta "Pelastakaa sotamies Ryan" ja televisiosarjasta "Taistelutoverit".


title: Brothers in Arms: Road to Hill 30

text:
Kersantti Matt Baker pääsee komentamaan kahdeksan maihinnousun jälkeisen päivän ajan enimmillään kuuden hengen miehistöä matkalla kohti Carentanin kaupunkia ja kukkula 30:tä. Matkan varrella Baker joutuu miehineen valtaamaan pikkukyliä, johtamaan panssarivaunujen tykkitulta ja tuhoamaan lukuisia konekivääri- kranaatinheitinpesäkkeitä.
Taistelupäivien aikana Bakerin ryhmä menettää useita miehiä kaatuneina. Lopulta Bakerin ja hänen miestensä liityttävä kukkula kolmenkymmenen puolustajiin ja taisteltava raskasta hyökkäystä vastaan alivoimaisina ja heikosti varustettuina.


title: Kangaslammin kirkko

text: Kangaslammin kirkko sijaitsee entisen Kangaslammin kunnan alueella Varkaudessa. Edellisen vuonna 1972 palaneen kirkon tilalle kirkko rakennettiin tiilinen pitkäkirkko 1972–1973. Kirkon tasakatto taittuu alttaripäädyssä viistoksi pulpettikatoksi. Kirkon pinta-ala on 450 neliötä ja istumapaikkoja siellä on 250 hengelle. Kirkon on suunnittellut arkkitehti Kaj Michael. Kirkon ohessa oleva betoninen kellotapuli rakennettiin 1973, kellot ovat vuosilta 1972–1973. Alttarin veistoksen "Elämän puut" on suunnitellut taiteilija Eva Ryynänen, samoin kuin kirkkosaliin liitettävissä olevan seurakuntasalin seinällä olevan teoksen "Enkelin siipi". Kirkon alttarin vasemmalla puolella on ikkunaseinä ja oikealla urku- ja kuorotila. Kangasalan urkutehtaan vuodelta 1973 olevat urut ovat 9-äänikertaiset. Entisen kirkon kivijalasta otettu graniittinen paasi on uudessa kirkossa kastemaljana. Alttarilla on Teuvo Tikkasen entisen kirkon isoista nauloista tekemät kolme naularistiä, alttarin tekstiilit on suunnitellut ja valmistanut Leena Mäki-Patola. Kirkon tilat uusittiin vuonna 1990.


title: Brothers in Arms: Earned in Blood

text: Brothers in Arms: Earned in Blood on Gearbox Softwaren kehittämä ja Ubisoftin julkaisema "Brothers in Arms" -pelisarjan toinen osa. Pelissä seurataan D-päivän ja sen jälkeisten 15 päivän tapahtumia alikersantti (myöh. kersantti) Joe ”Red” Hartsockin näkökulmasta.


title: Brothers in Arms: Earned in Blood

text: Peli on hyvin samanlainen kuin edeltäjänsä, "", mutta sen kentät ovat hieman aikaisempaa laajempia ja tarinankerrontaa on parannettu. Vihollisten tekoälyä on parannettu pelisarjan ensimmäisestä osasta, mikä tekee pelistä haastavamman. Pelissä on myös uusi Skirmish-pelitila, jossa voi pelata tehtäviä joko saksalaisten tai liittoutuneiden näkökulmasta yksin tai verkossa.


title: Gerd Wessig

text: Gerd Wessig (s. 16. heinäkuuta 1959 Schwerin) on saksalainen Itä-Saksaa edustanut entinen korkeushyppääjä ja olympiavoittaja.


title: Gerd Wessig

text: Wessig oli Moskovan olympialaisten 1980 yllätyskultamitalisti. Hän oli kaksi viikkoa ennen kisoja voittanut Itä-Saksan karsinnat omalla ennätyksellään 230 cm. Olympialaisissa hän hyppäsi peräti 236 cm, joka oli uusi maailmanennätys. Aiemman maailmanennätyksen haltija Puolan Jacek Wszoła otti hopeaa. Wessig on edelleen ainoa miesten korkeushypyn olympialaisissa maailmanennätystuloksella voittanut hyppääjä.


title: Gerd Wessig

text: Olympialaisten jälkeen Wessig alkoi kilpailla kymmenottelussa. 23. toukokuuta 1983 hän otteli ennätyksekseen 8 015 pistettä. Loukkaantumisten vuoksi Wessig palasi korkeushyppyyn ja sijoittui toiseksi vuoden 1985 maailmancupissa. Seuraavan vuoden EM-kisoissa hän oli seitsemäs. Itä-Saksan mestaruuden hän voitti vielä 1988 ja 1989.


title: Gerd Wessig

text: Urheilu-uransa jälkeen Wessig on toiminut yrittäjänä Mecklenburg-Vorpommernissa. Hän on naimisissa pituushyppääjä Christine Schiman kanssa.


title: Reese Hoffa

text: Reese Hoffa (s. 8. lokakuuta 1977 Evans, Georgia, Yhdysvallat) on yhdysvaltalainen kuulantyöntäjä.


title: Reese Hoffa

text: Vuonna 2003 Hoffa voitti Pan-Amerikan kisoissa kultaa ja 2004 Budapestin MM-hallikisoissa hän saavutti hopeaa tuloksella 21,07. Hän sijoittui samana vuonna Yhdysvaltain olympiakarsinnoissa toiseksi, mutta epäonnistui Ateenan olympialaisissa ja jäi karsintoihin. Seuraavana vuonna hän oli kolmas .


title: Reese Hoffa

text: 2006 Moskovan MM-hallikisoissa Hoffa työnsi finaalissa peräti 22,11 metriä, mikä riitti maailmanmestaruuskultaan. Myöhemmin samana vuonna hän voitti ja työnsi toiseksi yleisurheilun maailmancupissa. Seuraavana vuonna hän voitti kultaa Osakan MM-kisoissa tuloksella 22,04 ja oli paras myös . Maaliskuussa 2008 hän saavutti hopeaa sisäratojen MM-kilpailuissa Valenciassa. Pekingin olympialaisissa hän oli kuudes ja Berliinin MM-kilpailuissa 2009 neljäs. Daegun MM-kilpailuissa 2011 hän oli viides ja Istanbulin sisäratojen MM-kilpailuissa 2012 neljäs.


title: Reese Hoffa

text: Hoffa voitti olympiapronssia Lontoossa 2012 tuloksella 21,23. Moskovan MM-kilpailuissa 2013 hän sijoittui neljänneksi ja Pekingin MM-kilpailuissa 2015 viidenneksi.


title: Reese Hoffa

text: Hoffan ennätys on 3. elokuuta 2007 Lontoossa työnnetty 22,43. Hän on voittanut Yhdysvaltojen mestaruuden ulkoradoilla 2007, 2008 ja 2012 sekä sisäradoilla 2006 ja 2012.


title: Nurmeksen kirkko

text: Nurmeksen kirkko on Nurmeksen seurakunnan järjestyksessään viides ja se rakennettiin vuosina 1893–1896 käyttämällä peittämätöntä tiiltä. Kirkon piirsivät Fr. W. A. Mieritz ja J. Westerlund. Kirkko on hyvin suuri: Kirkossa on noin 2 200 istumapaikkaa, ja sen torni ylettyy 55 metrin korkeuteen. Huipulla on vielä 5,5-metrinen risti. Torni on Pohjois-Karjalan toiseksi korkein rakennus Outokummun Keretin kaivostornin jälkeen.


title: Nurmeksen kirkko

text: Tyylisuunta on uusgotiikka ja kirkko tavoittelee katedraalimaisuutta. Muodoltaan Nurmeksen kirkko on länsitornillinen pitkäkirkko. Kirkkoa on korjattu vuosina 1930 ja 1962. Urut ovat Hans Heinrichin 1976 valmistamat ja 41-äänikertaiset. Alttaritaulun "Ristiinnaulittu" on maalannut Väinö Hämäläinen vuonna 1913. Istumapaikkojen määrän perusteella Nurmeksen kirkko on Suomen viidenneksi suurin kirkko.


title: Maku

text: Maku voi tarkoittaa seuraavia asioita:


title: Gabriela Andersen-Schiess

text: Gabriela Andersen-Schiess (s. 20. maaliskuuta 1945) on sveitsiläinen entinen kestävyysjuoksija. Andersen-Schiess tuli maailman tietoisuuteen vuonna 1984 Los Angelesin olympiakisojen maratonjuoksussa saapuessaan horjuvana lämpöhalvauksesta kärsien stadionille 20 minuuttia voittaja Joan Benoitin jälkeen. Toimitsijat antoivat Andersen-Schiessin jatkaa maaliin, vaikka hän välillä pysähdellen kiersi viimeistä stadionkierrosta peräti 5 minuuttia ja 44 sekuntia. Lopputuloksissa hän oli 37. ja palautui kisan jälkeen huolestuttavalta näyttäneestä tilastaan huolimatta nopeasti ja pääsi sairaalahoidosta pois pari tuntia myöhemmin.


title: Pandora

text: Pandora on kreikkalaisessa mytologiassa maailman ensimmäinen nainen. Zeus halusi rangaista ihmiskuntaa ja Prometheusta tulen viemisestä ja käski Hefaistoksen muotoilla Pandoran savesta.


title: Pandora

text: Ennen kuin Prometheus sidottiin kallioon, hän varoitti veljeään Epimetheusta ottamasta lahjoja jumalalta. Epimetheus ei kuunnellut ja Pandoran saavuttua rakastui tähän. Epimetheus käski Pandoraa olemaan avaamatta tämän mukana ollutta lipasta, mutta Pandoran uteliaisuus voitti ja hän avasi lippaan vapauttaen kaikki maailman vitsaukset. Siihen asti ihmiskunta oli elänyt paratiisimaisesti ilman murheita. Pandora sulki lippaan, jolloin sisälle jäi ainoastaan toivo. Maailmassa oli nyt pelkkää synkkyyttä, kunnes Pandora avasi lippaan taas ja vapautti toivon.


title: Pandora

text: Pandoran lippaaksi verrataan asioita, joita ei kannattaisi kokeilla, koska siitä seuraa ikävyyksiä. Ihmisellä on luontaista uteliaisuutta ja houkutusta uusien asioiden kokeiluun. Kuuliainen ihminen säästyy ikäviltä seurauksilta. Tätä ristiriitaa kutsutaan Pandoran lippaaksi. Pandoran lipas on transformaatiomyytti. Se kertoo pahuuden synnystä tai alkuperästä.


title: Deco

text: Deco , oikealta nimeltään Anderson Luiz de Souza (s. 27. elokuuta 1977 São Bernardo do Campo, Brasilia) on portugalilainen jalkapalloilija, joka edustaa Fluminensea. Hänen pelipaikkansa on hyökkäävä keskikenttäpelaaja.


title: Deco

text: 174 senttimetriä pitkän Decon ura alkoi hänen synnyinmaassaan, Nacionalin riveissä. Hän edusti Brasiliassa myös toista seuraa, Corinthiansia, josta hän siirtyi Portugaliin Alvercan joukkueeseen vuonna 1997. Jo seuraavaksi kaudeksi lahjakas taituri siirtyi maan kärkijoukkueeseen, Portoon. Portossa Deco murtautui vakiokokoonpanoon vasta kolmannella kaudellaan, sitä ennen hän kävi hakemassa peliaikaa muun muassa Salgueirosin joukkueesta. Deco oli yksi Porton tärkeimmistä pelaajista seuran voittaessa Mestarien liigan vuonna 2004, ja mestarijoukkueen hajotessa ympäri Eurooppaa vaihtoi hänkin maisemaa, 21 miljoonan euron siirtosummalla Barcelonaan. Deco on voittanut Espanjan ja Portugalin pääsarjojen mestaruuden peräkkäisinä vuosina. Vuonna 2004 hän oli Mestarien liigan paras syöttäjä ja MVP-palkinnon (joukkueelleen tärkein pelaaja) saaja. Vuonna 2005 hän voitti Primera Divisiónin mestaruuden joukkueensa kanssa ja vuonna 2006 hän voitti Barcelonan riveissä Mestarien liigan.


title: Deco

text:
Deco valittiin Euroopan 11. parhaaksi jalkapalloilijaksi ranskalaisen "France Football" -lehden Ballon d'Or -äänestyksessä marraskuussa 2006. Deco jakoi 11. sijan yhdessä Milanissa pelaavan Kakán kanssa. Deco valittiin Fifan ehdokaslistalle kilpailemaan vuoden 2006 parhaan jalkapalloilijan tittelistä. Ehdokkaita oli kaikkiaan 30.
Heinäkuun 2008 alussa Deco siirtyi 10 miljoonalla eurolla Chelseaan. Sopimus oli kolmevuotinen. Aikaisemmin kesäkuussa julkistettiin Portugalin maajoukkueen entisen valmentajan Luiz Felipe Scolarin siirtyminen seuraan. Kesällä 2010 Deco siirtyi brasilialaiseen Fluminenseen.


title: Deco

text: Vaikka Deco on kotoisin Brasiliasta, hän edustaa Portugalin maajoukkuetta saatuaan Portugalin kansalaisuuden vuonna 2003. Luiz Felipe Scolari harkitsi Decoa aikanaan jo Brasilian maajoukkueeseen, mutta kutsu tuli vasta Scolarin tultua Portugalin valmentajaksi.


title: Deco

text: Kaikki joukkuetoverit eivät olleet toivottamassa Decoa lämpimästi tervetulleeksi, äänekkäimpiä arvostelijoita olivat Luís Figo ja Rui Costa. Decon huikeassa maajoukkuedebyytissä Portossa maaliskuussa 2003 entistä kotimaata Brasiliaa vastaan oli kuitenkin näpäytys kriitikoille. Vaihtopenkiltä 61. minuutilla kentälle tulleen Decon maali 82. minuutilla toi Portugalille 2–1-voiton Brasiliasta. Voitto oli merkittävä symbolisesti myös koko Portugalin joukkueelle, joka ei ollut voittanut Brasiliaa sitten vuoden 1966.


title: Deco

text: Deco edusti Portugalia vuoden 2006 MM-kilpailuissa sekä vuosien 2004 ja 2008 EM-kilpailuissa. Vaarallisista kaukolaukauksistaan huolimatta harvakseltaan maaottelumaaleja tehnyt Deco oli jälleen ratkaisevassa asemassa vuoden 2006 kilpailuissa, kun Portugali selviytyi ensimmäiseltä kierrokselta jatkoon ensimmäistä kertaa MM-kilpailuissa vuoden 1966 jälkeen. Ratkaiseva ottelu oli Irania vastaan, jossa Deco teki Portugalille 1–0-maalin. 2–0-lopputulos varmisti Portugalille jatkopaikan. Portugali eteni pudotuspeleissäkin vahvasti voitettuaan toisella kierroksella Hollannin rumassa ottelussa 1–0, jossa Deco sai punaisen kortin kahden keltaisen seurauksena. Decon ollessa pelikiellossa Portugali kukisti puolivälierissä Englannin rankkareilla edeten semifinaaleihin, missä sille tuli kovan taistelun jälkeen niukka tappio Ranskalle Decon ollessa jälleen kokoonpanossa. Pronssiottelussa kisaisäntä Saksa löi Portugalin 3–1.


title: Deco

text: Deco edusti Portugalia taas EM-kisoissa 2008. Hän iski ainoan maalinsa kisoissa Tšekin verkkoon alkulohkon toisessa ottelussa.


title: Konsilienssi

text: Konsilienssi, ykseys, on käsite jolla tarkoitetaan kahdesta eri lähteestä syntyvien tieteellisten tulosten yhdistymistä ja yhteenlankeamista, erillisinä nähtyjen ilmiöiden yhdistämistä laajempien teoriakokonaisuuksien alle jolloin syntyy informaation ykseys. Jos teoriat ovat konsilienssissa, ne ovat yhteydessä toisiinsa ja voivat kokonaan tai osittain riippua toisistaan.


title: Konsilienssi

text: Konsilienssiajatuksen taustalla on ajatus siitä, että on olemassa objektiivinen eli yksittäisten henkilöiden mielipiteistä riippumaton todellisuus. Koska todellisuuksia on vain yksi, katsotaan että kaikki tieteet, koska yrittävät selvittää todellisuutta, tutkivat pohjimmiltaan samaa asiaa eri näkökulmista. Siksi eri tieteenalojen ja eri teorioiden yhtenevyys tarkoittaisi subjektiivisuuden minimoimista.


title: Konsilienssi

text: Konsilienssi tunnetaan ennen kaikkea Edward O. Wilsonin esittämänä (1998).W. V. O. Quinen tiedekäsityksessä falsifiointitilanteessa muutetaan tiedeverkon kokonaisuutta siten, että siitä aiheutuu mahdollisimman vähän muutosta tieteelle kokonaisuutena. Tämä vaatii tieteen teorioiden yhteyksien tuntemista, ja tekee selitysarvoisimmista ja suurimman konsilienssin omaavista teorioista parempia kuin toisista.


title: Maku (kaupunki)

text: Maku (; käytetään myös kirjoitusasua Mahku tai Máhkú) on kaupunki Iranin luoteiskolkassa, Länsi-Azerbaidžanin maakunnassa. Se sijaitsee 22 kilometrin päässä Turkin rajalta vuoristosolassa 1 634 metrin korkeudessa. Kaupungin läpi virtaa Zangmar-joki. Makun väestö on pääosassa azereita ja kurdeja.


title: Maku (kaupunki)

text: Kaupungin väkiluku on kehittynyt seuraavasti 29 754 (1996), 33 406 (2001), 42 560 (2006) ja 42 751 (2011).


title: Maku (kaupunki)

text: Antiikin aikana Maku kuului Meediaan ja myöhemmin Persian valtakuntaan. Safavididynastian hajoamisen jälkeen Maku oli itsenäinen kaanikunta. Maku on Bahá'in historiassa merkittävä kaupunki, sillä baabilaisuuden perustaja Báb oli vangittuna kaupungissa yhdeksän kuukautta.


title: Ryan Phillippe

text: Matthew Ryan Phillippe (s. 10. syyskuuta 1974 New Castle, Delaware, Yhdysvallat) on yhdysvaltalainen näyttelijä.


title: Ryan Phillippe

text: Phillippen vanhemmat ovat Richard ja Susan Phillippe. Hänellä on kolme sisarta. Phillippe opiskeli New Castle Baptist -akatemiassa, jossa hän pelasi kori- ja jalkapalloa sekä sai mustan vyön taekwondossa. Hän oli myös vuosikirjan toimittajana viimeisenä vuotenaan. 15 vuoden iässä Phillippeä alkoi kiinnostaa näytteleminen naapurin ehdotettua ammattia hänelle. Rooliagentti löysi Phillippen kaksi vuotta myöhemmin ja alkoi lähettää poikaa koe-esiintymisiin New Yorkiin.


title: Ryan Phillippe

text: Phillippen ensimmäinen rooli oli Billy Douglas, ensimmäinen päiväsaikaan televisiossa esitetty homoseksuaalinen nuori, ABC:n televisiosarjassa "One Life to Live". Phillippe kuitenkin jätti sarjan ja muutti Los Angelesiin, jossa hän esiintyi lukuisissa pienissä rooleissa televisiosarjoissa ja elokuvissa. Tänä aikana hän teki muun muassa elokuvan "Myrskyn todistajat" (1996).


title: Ryan Phillippe

text: Phillippen ensimmäinen suuri elokuvarooli oli "Tiedän mitä teit viime kesänä" -elokuvassa, jossa hän näytteli yhdessä Sarah Michelle Gellarin, Jennifer Love Hewittin ja Freddie Prinze Jr:n kanssa. Elokuva oli menestys ja avasi Phillippelle uusia ovia viihdeteollisuudessa; Phillippe pääsi elokuvan menestyksen seurauksena tähdittämään muitakin korkean profiilin elokuvia kuten elokuvia "54" (1998) ja "Julmia aikeita" (1999), jossa hän näytteli tulevan vaimonsa Reese Witherspoonin kanssa. "Julmia aikeita" oli niin ikään menestys varsinkin teini-ikäisten katsojien keskuudessa.


title: Ryan Phillippe

text: Hän näytteli vuonna 2015 pääroolia "Salaisuuksia ja valheita" -rikossarjan ensimmäisellä tuotantokaudella.


title: Ryan Phillippe

text: Phillippe on esiintynyt myös elokuvissa "Rakkauden 6 oppituntia", "Gosford Park", "Conspiracy.com", "The I Inside" ja "Crash", joka palkittiin parhaan elokuvan Oscar-palkinnolla.


title: Ryan Phillippe

text: Phillippe avioitui Oscar-palkitun näyttelijän Reese Witherspoonin kanssa kesällä 1999. Parilla on kaksi lasta, tyttö ja poika. Lokakuussa 2006 Phillippe ja Witherspoon ilmoittivat eroavansa.


title: Edward O. Wilson

text: Edward Osborne Wilson (s. 10. kesäkuuta 1929 Birminghamissa Alabamassa) on yhdysvaltalainen etologian ja biologian tutkija ja sosiobiologian perustaja. Harvardin yliopiston tutkijaprofessorina työskentelevä Wilson on maailman tunnustetuimpia muurahaisten tutkijoita. Wilson on myös tunnustettu luonnon monimuotoisuuden eli biodiversiteetin tuntija ja hän toi tämän käsitteen laajaan tietoisuuteen.


title: Edward O. Wilson

text: Wilson tunnetaan muun muassa teoksesta "Sociobiology: The New Synthesis" (1975). "Sociobiology"-kirjan julkaiseminen synnytti yhden 1900-luvun viimeisen neljänneksen kiivaimmista tiedekeskusteluista.


title: Edward O. Wilson

text: Vuonna 1995 "Time"-lehti luki hänet 25 Amerikan vaikutusvaltaisimman ihmisen joukkoon. Wilson on saanut kaksi Pulitzer-palkintoa ja Kansallisen tiedemitalin.


title: Glaukooma

text: Glaukooma (vanha nimitys viherkaihi) on silmän sairaus, jossa liian korkea silmänpaine (silmänpainetauti) tai näköhermon heikko verenkierto (normaalipaineinen eli matalapaineglaukooma) aiheuttaa silmänpohjan papillan eli näköhermon nystyn kovertumisena ilmenevän näköhermovaurion ja siihen liittyvää etenevää näkökentän sumenemista ja hämärtymistä. Glaukoomalla on paljon riskitekijöitä, joista merkittävimpiä ovat kohonnut silmänpaine, ikä, sukurasitus, eksfoliaatio-oireyhtymä eli mykiön hilseytystauti ja likitaittoisuus. Glaukooma saattaa johtaa sokeuteen.


title: Glaukooma

text: Silmänpainetauti on toiseksi yleisin sokeutumisen syy maailmassa.


title: Glaukooma

text: Vanhasta viherkaihi-nimestä huolimatta glaukoomalla ei ole mitään tekemistä kaihin (vanha nimitys harmaakaihi) kanssa.


title: Glaukooma

text: Suomessa on noin 80 000 glaukoomapotilasta. Yli 5 000:lla heistä sairaus on aiheuttanut pysyvän näkövamman. Vuosittain uusia tapauksia ilmenee noin 2 500. Sairauden esiintyvyys kasvaa iän myötä.


title: Glaukooma

text: Glaukooma jaetaan useisiin alatyyppeihin, jotka ovat primaarinen avokulmaglaukooma, sulkukulmaglaukooma, synnynnäinen eli kongenitaalinen glaukooma, nuoruusiässä alkava eli juveniili glaukooma ja muista sairauksista aiheutuva eli sekundaarinen glaukooma. Sulkukulmaglaukooma jakaantuu akuuttiin eli äkilliseen ja krooniseen muotoon. Absoluuttinen glaukooma tarkoittaa glaukooman vuoksi sokeutunutta silmää ja fereabsoluuttinen miltei sokeutunutta silmää.


title: Glaukooma

text: Tavallisin glaukooman muoto eli primaarinen avokulmaglaukooma on tyypillisesti oireeton sairaus, joka vähitellen vaurioittaa näköhermoa, ellei sitä havaita mittaamalla silmänpaine tai tutkimalla näköhermon nystyä.


title: Glaukooma

text: Näköhermon pään muotoa voidaan mitata kolmiulotteisesti uusilla kuvantamismenetelmillä. Niiden avulla saadaan tietoa glaukoomavaurion etenemisestä, mutta pelkästään siihen ei pitkäaikaisseurantaa voi perustaa.


title: Glaukooma

text: Muissa glaukoomamuodoissa voi esiintyä erilaisia oireita:Glaukooman etenemistä pyritään estämään lääkkeillä, laserilla tai leikkauksella, tavallisimmin trabekulektomia-leikkauksella. Glaukoomaan on paljon erilaisia lääkkeitä, joista yleisimmät ovat prostaglandiinin kaltaiset lääkeaineet, kuten latanoprosti, travoprosti ja tafluprosti, sekä beetasalpaajat, joista timololi on yleisin silmänpaineen hoidossa. Muita lääkkeitä ovat esimerkiksi betaksololi, brimonidiini, apraklonidiini, asetatsoliamidi, brintsoliamidi ja dortsoliamidi. Vanhin glaukoomalääke pilokarpiini on edelleen tärkein akuutin glaukooman hoitoon käytettävä parasympatomimeetti, mutta sen rooli avokulmaglaukooman hoidossa on nykyisin vähäinen.


title: Glaukooma

text: Glaukooman hoidossa voidaan käyttää myös sunttia, jonka avulla saadaan laskettua silmänsisäistä painetta.


title: Riku Hahl

text: Riku Markus Hahl (s. 1. marraskuuta 1980 Hämeenlinna) on suomalainen entinen jääkiekkoilija. Pelipaikaltaan Hahl on keskushyökkääjä, ja hän on pelannut paljon niin sanottuna puolustavana sentterinä, minkä vuoksi hän tekee maaleja vain hyvin vähän. Hänet tunnetaan alivoimaspesialistina.


title: Riku Hahl

text: Hahl aloitti uransa SM-liigassa HPK:n rivissä kaudella 1998–1999. Colorado Avalanche varasi hänet NHL:ään kuudennella kierroksella numerolla 183. Hän pelasi Suomessa vielä kaudet 1999–2001, jonka jälkeen siirtyi Pohjois-Amerikkaan.


title: Riku Hahl

text: "Riksa" Hahl pelasi Coloradossa kaudet 2001–2004, kunnes palasi työsulun takia kaudeksi 2004–2005 takaisin HPK:hon. Kauden 2005–2006 hän pelasi Sveitsissä HC Davosin riveissä.


title: Riku Hahl

text: Kausiksi 2006–2008 Hahl siirtyi kiekkoilemaan Ruotsin Elitserienin Timrå IK:hon. Timråsta Hahl siirtyi Frölundaan.


title: Riku Hahl

text: Hahl on edustanut maajoukkueurallaan Suomea neljissä arvokisoissa. Vuonna 2004 hän oli mukana maailmancupissa toiseksi sijoittuneessa joukkueessa.


title: Riku Hahl

text: Hän pelasi myös vuoden 2005 MM-kisoissa. Hahl edusti Suomea vuoden 2006 MM-kisoissa Latvian Riiassa, ja oli mukana voittamassa pronssia. Hän keräsi turnauksessa tehot 3+2. Kanadassa pelatuissa vuoden 2008 MM-kisoissa hän oli myös mukana voittamassa pronssia. Hahl pelasi myös vuoden 2010 MM-kisoissa.


title: Riku Hahl

text: Lentopallossa Suomen mestaruuden voittanut Jari Hahl on Riku Hahlin veli.


title: Kvanttikemia

text: Kvanttikemia on fysikaalisen kemian ala, jossa käytetään kvanttimekaniikkaa kemian ongelmien tarkasteluun. Atomien elektronien ja molekyylien käyttäytymistä ja reaktioita mallinnetaan matemaattisesti fysiikan ja matematiikan antamin keinoin. Kvanttikemia on läheistä sukua teoreettiselle fysiikalle.


title: Kvanttikemia

text: Kun esimerkiksi molekyylien ominaisuuksia tutkitaan tietokonelaskuilla, ei kenties ole ollenkaan tarpeellista valmistaa itse molekyyliä kokeellisesti. Kvanttikemia ja molekyylimallintaminen ovat nykyisen kemiantutkimuksen perustyökaluja.


title: Kvanttikemia

text: Kvanttikemian historia on jatkoa kvanttimekaniikan historialle ja teorialle. Fyysikko ja kemisti Michael Faraday oli suuressa roolissa kvanttimekaniikan perustan luonnissa löytäessään katodisäteiden olemassaolon vuonna 1838. Albert Einsteinin suhteellisuusteoria vuodelta 1905 oli seuraus aiemmista kvanttimekaniikan teorioista. Monet pitävät kvanttikemian syntymänä Schrödingerin yhtälön löytämistä ja sen soveltamista vetyatomin perustilan ratkaisemiseksi vuonna 1926. Toinen suuri vaikuttaja kvanttikemian tutkimuksen edistämisessä oli amerikkalainen Linus Pauling, joka sai kemian Nobelin palkinnon työstään vuonna 1954.


title: Kvanttikemia

text: Valenssisidosteoria tarkastelee yksittäisiä sidoksia. Siinä vierekkäisten atomien orbitaalit peittävät toisiaan ja elektronit, jotka sijaitsevat orbitaaleilla, keskittyvät muodostuville sidosorbitaaleille. Täten elektronit lokalisoituvat tiettyyn sidokseen. Malli toimii useimmissa kaksiatomisissa molekyyleissä, mutta tätä suuremmissa teoriaa joudutaan laajentamaan hybridiorbitaaleihin.


title: Kvanttikemia

text: Molekyyliorbitaaliteoria tarkastelee molekyyliorbitaalien muodostumista yhdistelemällä atomien valenssikuoren orbitaaleja. Tällöin molekyyliorbitaaleja muodostuu niin monta kuin atomeilla on valenssiorbitaaleja. Muodostuvat orbitaalit jakautuvat sitoviin ja hajottaviin. Sitovien orbitaalien elektronit keskittyvät sidokseen osallistuvien atomien väliin, kun taas hajottavien orbitaalien elektronit pyrkivät pois atomien välistä. Vain ne atomiorbitaalit, joiden energiat ovat samaa suuruusluokkaa ja symmetria on sopiva, pystyvät muodostamaan molekyyliorbitaaleja.


title: Kvanttikemia

text: Tiheysfunktionaaliteoriaa käytetään mikroskooppisten systeemien elektronirakenteen tutkimiseen. Pierre Hohenberg ja Walter Kohn loivat perustan teorialle vuonna 1964 osoittamalla elektronisysteemin perustilan elektronitiheyden määrittävän systeemin tilan yksiselitteisesti..


title: Kvanttikemia

text: Kvanttimekaaninen atomimalli kuuluu kokonaisuudessaan modernin fysiikan piiriin ja esitetään melko vaativalla matemaattisella kielellä. Kvanttimekaniikassa elektroni ajatellaan samanaikaisesti sekä hiukkaseksi että aalloksi. Elektronia tarkastellaan siis aaltoliikkeenä, johon Erwin Schrödinger kehitti aaltoyhtälön. Hänen mukaansa atomin ytimeen sitoutunut elektroni näyttää seisovalta aallolta . Aaltoyhtälön ratkaisuista saadaan todennäköisyystiheys elektronin esiintymiselle atomiytimen ympäristössä. Ratkaisun avulla vetyatomin elektronille saadaan mahdolliset energiatilat, joihin elektroni voi sijoittua atomiytimen ulkopuolella. Nämä energiatilat esitetään atomiorbitaaleina, joita kuvaa sarja kvanttiluvuiksi nimettyjä lukuja.. Kvanttilukuja on neljä, joista pääkvanttiluku, sivukvanttiluku ja magneettinen kvanttiluku on saatu aaltoyhtälön ratkaisun perusteella. Lisäksi on olemassa neljäs kvanttiluku, spinkvanttiluku.


title: Kvanttikemia

text: Ab initio -menetelmillä pystytään mallintamaan matemaattisesti fysikaalisia ja matemaattisia malleja. Matemaattisen monimutkaisuuden vuoksi Schrödingerin yhtälöiden analyyttiset ratkaisut eivät tuota kunnollista tulosta, minkä takia joudutaan tyytymään pelkkiin approksimaatioihin.


title: Kvanttikemia

text: Jos tarkasteltavana oleva systeemi on pieni (atomit, molekyylit), tavallinen valinta Schrödingerin yhtälön ratkaisuun on Hartree-Fock ja siihen pohjautuvat aaltofunktiomenetelmät. Suurempiin systeemeihin (kiinteä aine, suuret molekyylit, klusterit) paremmin soveltuva menetelmä on tiheysfunktionaaliteoria.


title: Rhea

text: Rhea () on kreikkalaisessa mytologiassa naispuolinen titaani, Uranoksen ja Gaian lapsi. Hän oli Kronoksen sisar ja vaimo sekä Demeterin, Haadeen, Heran, Hestian, Poseidonin ja Zeuksen äiti.


title: Galaktoosi

text: Galaktoosi "CHO", on biologisesti tärkeä sokeri. Se on monosakkaridi (aldoheksoosi), jota esiintyy monissa luonnontuotteissa. Galaktoosia vapautuu myös lehtikasvien fotosynteesissä. Galaktoosista on D- ja L-enantiomeeri. Laktoosi on galaktoosista ja glukoosista muodostunut disakkaridi.


title: Galaktoosi

text: Galaktosemiasta kärsivällä galaktoosin hajoaminen ei onnistu, minkä seurauksena galaktoosia kertyy vereen, kudoksiin ja virtsaan. Galaktoosin saanti voi galaktosemiasta kärsivillä johtaa hengenvaarallisiin oireisiin.


title: Toše Proeski

text: Toše Proeski (Тоше Проески, alun perin Todor Proeski, 25. tammikuuta 1981 Prilep, Makedonia – 16. lokakuuta 2007 Kroatia) oli Makedonian suosituin laulaja. Hän nousi tunnetuksi vuonna 1998 kappaleella "Pusti Me" (Päästä minut lähtemään), jonka jälkeen hän julkaisi viisi albumia. Makedonian lisäksi hän oli erittäin suosittu myös muualla Balkanilla – Serbia ja Montenegrossa, Kroatiassa, Bosnia ja Hertsegovinassa ja Sloveniassa.


title: Toše Proeski

text: Vuosina 1996 ja 1997 Proeski osallistui Prilepissä "Melfestiin", jossa hän voitti ensimmäisen palkinnon molemmilla kerroilla, ja vuonna 1997 "Makfestiin" kappaleella "Pusti Me". Vuonna 1998 hän osallistui ensimmäistä kertaa Skopjen festivaaliin, joka toimii Makedonian euroviisukarsintana. Seuraavana vuonna hän solmi sopimuksen Avalon-yhtiön kanssa, ja ensimmäinen albumi ilmestyi 15. toukokuuta 1999. Vuonna 2000 hänelle myönnettiin entisen Jugoslavian menestyneimmän vokalistin palkinto.


title: Toše Proeski

text: Vuonna 2004 Toše edusti Makedoniaa Eurovision laulukilpailussa kappaleella "Life" ja sijoittui lopulta finaalissa 14:nneksi. Vuonna 2004 hänet nimettiin myös Unicefin hyvän tahdon lähettilääksi. Tošen uusimmasta albumista "Po Tebe" on tulossa mahdollisesti Balkanin alueen kaikkien aikojen menestynein albumi, ja se on pysynyt listojen kärjessä kuukausia. Proeski opiskeli viimeistä vuottaan Makedonian musiikkiakatemiassa.


title: Toše Proeski

text: 16. lokakuuta 2007 Proeski menehtyi autokolarissa Kroatiassa. Proeskin maasturi osui rekan perään ja sinkoutui moottoritien kaistojen väliseen aitaan. Proeski istui itse matkustajan paikalla ja nukkui onnettomuuden sattuessa. Muista kahdesta autossa olleesta henkilöstä ainoastaan kuski loukkaantui vakavasti.


title: Toše Proeski

text:
"Nekade Vo Nokta" (Jossakin yössä) ilmestyi vuonna 1999. Sen tuotti Avalon production.
"Sinot Bozji" (Jumalan poika) ilmestyi vuonna 2000. Sen tuotti Avalon production.
"Ako Me Poglednes Vo Oci" (Jos katsot silmiini) ilmestyi vuonna 2002. Sen tuotti Final Cut production.


title: Toše Proeski

text: "Den Za Nas" (Päivä meille) ilmestyi vuonna 2004. Sen tuotti Final Cut production. Mukana on toinen levy, joka sisältää kaikki vuoden 2004 Makedonian euroviisukarsinnan kappaleet.


title: Toše Proeski

text: "Po Tebe" (По Тебе) (Sinun jälkeesi) ilmestyi vuonna 2005.Bonusbiiseillä"Božilak" (Божилак) (Sateenkaarta) ilmestyi vuonna 2006


title: Toše Proeski

text: "Igri Bez Granici" (Игри Без Граници) (Pelit ilman rajoja) ilmestyi vuonna 2006


title: Toše Proeski

text: Bonusbiiseillä


title: Toše Proeski

text: The Hardest Thing ilmestyi vuonna 2009


title: Joan Benoit

text: Joan Benoit Samuelson (s. 16. toukokuuta 1957 Cape Elizabeth, Maine) on yhdysvaltalainen kestävyysjuoksija ja ensimmäinen naisten maratonin olympiavoittaja. Benoit voitti kultaa Los Angelesin kisoissa 1984.


title: Joan Benoit

text: Benoit juoksi ensimmäisen maratoninsa vuonna 1979 aikaan 2.51. Samana vuonna hän voitti Bostonin maratonin ajalla 2.35.15, joka oli paras yhdysvaltalaisen naisen juoksema aika. Hän voitti Bostonissa uudelleen 1983 ajalla 2.22,43, joka oli epävirallinen maailmanennätys.


title: Joan Benoit

text: Los Angelesissa Benoit oli suosikki yhdessä Norjan Grete Waitzin kanssa, joka oli voittanut siihen mennessä kaikki seitsemän maratoniaan. Benoit siirtyi johtoon vain 14 minuutin juoksun jälkeen ja voitti lopulta yli minuutilla ajalla 2.24.52.


title: Joan Benoit

text: Vuonna 1985 Benoit voitti Chicagon maratonin, mutta sen jälkeen loukkaantumiset estivät menestyksen. Huippu-urheilu-uransa jälkeen hän on toiminut muun muassa valmentajana ja kirjoittanut juoksuoppaita.


title: Joan Benoit

text: Vuonna 2008 Benoit juoksi Bostonissa USA:n olympiakarsinnoissa ajan 2.49.08, joka oli 50–54-vuotiaiden Yhdysvaltain ennätys. New Yorkin maratonilla 2009 hän juoksi ajan 2.49.09. Vuoden 2010 Chicagon maratonilla hän paransi ikäluokkansa Yhdysvaltain ennätystä aikaan 2.47.50.


title: Ainola

text: Ainola on kotimuseo, joka oli Jean Sibeliuksen ja hänen puolisonsa Ainon kotitalo. Se sijaitsee nykyisessä Järvenpäässä lähellä Tuusulanjärven rantatien pohjoispäätä. Arkkitehti Lars Sonckin suunnittelema rakennus valmistui vuonna 1904. Museon johtaja on ollut maaliskuusta 2016 lähtien Hanne Selkokari.


title: Ainola

text:
Kun arkkitehti Sonck ryhtyi suunnittelemaan Ainolaa, Sibelius halusi työhuoneensa ikkunasta näköalan Tuusulanjärvelle ja ruokasaliin vihreän takan. Taloon muutettiin syksyllä 1904. Alakertaan oli valmistunut työhuone säveltäjämestarille, ruokasali, kaksi makuuhuonetta, keittiö ja apulaisten huone. Muita rakennuksia Ainolan ympäristössä ovat perheen yksityinen sauna, talli sekä verstas.
Yläkerta valmistui asuttavaan kuntoon vuonna 1911. Sinne tuli Jeanin ja Ainon makuuhuone ja työhuoneet, joista oli entistä parempi näköala järvelle ja vierashuone oli myös yläkerrassa. Osa yläkerrasta jäi avovintiksi tavaroiden säilytystä varten. Samaan aikaan alakerran työhuone muutettiin saliksi.


title: Ainola

text: Kun nuorin tyttäristä Heidi avioitui ja muutti pois kotoa, kalustettiin alakerta taas uudelleen. Heidin aviopuoliso arkkitehti Aulis Blomstedt suunnitteli toisesta tyttärien huoneesta lämminhenkisen kirjaston ja toinen huone sisustettiin työ- ja makuuhuoneeksi Jean Sibeliukselle, koska hän ei iäkkäänä enää mielellään kulkenut yläkerran portaita.


title: Ainola

text: Vesijohtoverkostoa ei talossa Jean Sibeliuksen elinaikana ollut, koska hän ei halunnut sävellystyönsä häiriintyvän. Sähkö tuli taloon hyvin varhaisessa vaiheessa, samoin puhelin.


title: Ainola

text: Jean Sibelius kuoli Ainolassa 20. syyskuuta vuonna 1957, ja hänet on haudattu talon puutarhaan.


title: Ainola

text: Aino Sibelius asui Ainolassa 12 vuotta miehensä kuoleman jälkeen ja kuoli siellä 8. heinäkuuta vuonna 1969. Myös hänet on haudattu kotinsa puutarhaan. Sibeliusten hautamuistomerkin on suunnitellut heidän vävynsä, arkkitehti Aulis Blomstedt. Vuonna 1972 Jean Sibeliuksen tyttäret, Eva, Ruth, Katarina, Margareta ja Heidi myivät Ainolan Suomen valtiolle. Museo siitä tuli vuonna 1974.


title: Ainola

text: Nykyinen Ainola on siinä asussa, johon Aino Sibelius jätti sen kuollessaan vuonna 1969. Ainolaan kuuluu neljä hehtaaria metsää sekä puutarha.


title: Jostein Flo

text: Jostein Flo (s. 3. lokakuuta 1964 Eid, Norja) on norjalainen entinen jalkapalloilija. Hänen pelipaikkansa oli hyökkääjä.


title: Jostein Flo

text: Flo edusti uransa aikana Stryniä, Sogndalia, Moldea, Lierseä, Sheffield Unitedia ja Strømsgodsetia. Norjan maajoukkueessa hän pelasi 53 maaottelua ja teki niissä 11 maalia vuosina 1987–2000. Hän oli mukana MM-kisoissa 1994 ja 1998.


title: Jostein Flo

text: Myös Flon veli Tore André ja serkku Håvard ovat tulleet tunnetuiksi jalkapallokentiltä. Kaikki kolme olivat mukana Norjan joukkueessa MM-kisoissa 1998.


title: Neroli Fairhall

text: Neroli Susan Fairhall (26. elokuuta 1944 Christchurch – 11. kesäkuuta 2006) oli uusiseelantilainen jousiampuja. Fairhall joutui moottoripyöräonnettomuuteen ja halvaantui vyötäröstä alaspäin. Onnettomuuden jälkeen hän aloitti jousiammunnan ja osallistui Los Angelesin olympialaisiin vuonna 1984 sijoittuen 35.:ksi. Fairhallista tuli ensimmäinen osittain halvaantunut urheilija, joka otti osaa olympialaisiin.


title: Neroli Fairhall

text: Vuoden 1982 Kansainyhteisön kisoista Fairhall voitti kultaa jousiammunnassa.


title: Luettelo valtioista asukastiheyden mukaan

text: Tämä on luettelo maailman valtioista asukastiheyden mukaisessa suuruusjärjestyksessä. Vertailussa on itsenäisten valtioiden lisäksi useita epäitsenäisiä alueita sekä Euroopan unioni, joille ei ole annettu järjestyslukua.


title: Galeries Lafayette Haussmann

text: Galeries Lafayette Haussmann on ranskalaisen tavarataloyrityksen Galeries Lafayetten lippulaivatavaratalo Pariisissa, Ranskassa, lähellä Palais Garnieria. Siinä on kymmenen kerrosta. Se avattiin vuonna 1896. Tavaratalon toinen rakennus tunnetaan kupolinsa vuoksi myös nimellä "Magasin Coupole". Tavaratalon valikoimissa muotitalojen mallistoja niin naisille, miehille kuin lapsillekin. Magasin Coupolen rakennuksesta löytyy kaikkea muuta paitsi miesten vaatteita, jotka löytyvät viereisestä Lafayette Hommesta. Lafayette Hommen toisessa kerroksessa on lisäksi ruokaosasto Lafayette Gourmet.


title: Galeries Lafayette Haussmann

text: 1893 Theophile Bader ja hänen serkkunsa Alphonse Kahn avasivat muotitalon pienessä liikkeessä Lafayette ja Chaussée d'Antin -katujen kulmalla. 1896 he ostivat kokonaisen tavaratalon rue La Fayette nro 1:ssä, ja vuonna 1905 rakennukset nro 38, 40 ja 42, boulevard Haussmannin rakennuksen ja nro 15:tä rue de la Chaussée d'Antinilta.


title: Galeries Lafayette Haussmann

text: Theophile Bader palkkasi Georges Chedannen ja hänen oppilaansa Ferdinand Chanut'n suunnittelemaan Haussmannin tavaratalolle tilat. Heidän suunnittelemansa lasinen ja teräksinen kupoli sekä Art Nouveau -portaikot rakennettiin vuonna 1912.


title: Alex Zanardi

text: Alessandro "Alex" Zanardi (s. 23. lokakuuta 1966 Bologna, Italia) on italialainen kilpa-autoilija ja käsipyöräilijä.


title: Alex Zanardi

text: Zanardi aloitti karting-autoilun 13-vuotiaana. 1988 hän aloitti Italian Formula 3 -sarjassa, minkä hän voitti 1990. Vuonna 1991 hän aloitti Formula 3000 -sarjassa ja hävisi mestaruuden viidellä pistellä Christian Fittipaldille. Hän voitti kauden aikana kolme kilpailua ja ajoi lisäksi kaksi Formula 1 -sarjan osakilpailua Jordan-tallissa. 1993 Zanardi toimi Benettonin testikuljettajana ja ajoi kolme F1-kilpailua Minardi-tallissa. Kaudeksi 1993 Zanardi pääsi Lotus-talliin. Brasilian GP:ssä hän saavutti uransa ensimmäisen MM-pisteen. Auto oli kuitenkin melko kilpailukyvytön eikä Zanardi yltänyt huippusaavutuksiin. Hän loukkaantui Belgian GP:n harjoituksissa ja joutui olemaan sivussa loppukauden.


title: Alex Zanardi

text: Kaudeksi 1994 Zanardi palasi Lotukselle kesken kauden loukkaantuneen Pedro Lamyn tilalle. Lotus oli viimeistä vuottaan sarjassa ja oli vielä kilpailukyvyttömämpi kuin edelliskaudella. Zanardi ei saavuttanut yhtään MM-pistettä. Hän ajoi vakioautoja Britanniassa ja pääsi seuraavaksi kaudeksi Yhdysvaltain CART-sarjaan Ganassille. Heti tulokaskaudellaan Zanardi esitti hyviä otteita, voitti kaksi osakilpailua, saavutti kuusi paalupaikkaa ja sijoittui loppupisteissä kolmanneksi. Hänet myös valittiin vuoden tulokkaaksi. Kausina 1997 ja 1998 Zanardi voitti sarjan mestaruuden ylivoimaiseen tapaan. Kaudeksi 1999 Zanardi palasi takaisin F1-sarjaan, tällä kertaa Williams-talliin, mutta hän oli suuri pettymys eikä saavuttanut kauden aikana yhtään pistettä ja hän sai potkut kauden päätyttyä.


title: Alex Zanardi

text: Vuonna 2000 Zanardi ajoi testejä Mo Nunnin CART-tallille ja teki tallin kuljettajana paluun sarjaan seuraavana vuonna. Lausitzringillä käydyssä kilpailussa hänen autonsa pyörähti poikittain radalle ja Alex Tagliani törmäsi Zanardin auton keulaosaan lähes 300 kilometrin tuntinopeudella. Onnettomuus oli äärimmäisen vakava ja sen seurauksena hän menetti molemmat jalkansa, toisen polven yläpuolelta. Zanardi kävi läpi pitkällisen kuntoutusohjelman ja palasi vuonna 2003 takaisin kilpa-auton rattiin. Vuosina 2003 ja 2004 hän kilpaili BMW:llä ETCC-sarjassa ja on ajanut vuodesta 2005 lähtien WTCC-sarjassa. Hän on WTCC:ssä onnistunut voittamaan kilpailuja.


title: Alex Zanardi

text: Zanardi on kilpaillut myös käsipyöräilyssä. Hän on muun muassa voittanut sarjansa New Yorkin maratonilla. Lontoon paralympialaisissa 2012 hän voitti käsipyöräilyn H4-luokassa kultaa sekä aika-ajossa että maantieajossa ja saavutti viestissä hopeaa Italian joukkueessa. Rion paralympialaisissa 2016 hän voitti H5-luokassa kultaa aika-ajossa ja viestissä sekä sai hopeaa maantieajossa.


title: Giuliano Giannichedda

text: Giuliano Giannichedda (s. 21. syyskuuta 1974 Pontecorvo, Frosinone, Italia) on italialainen, uransa vuonna 2008 päättänyt jalkapalloilija. Hänen pelipaikkansa oli puolustava keskikenttäpelaaja.


title: Giuliano Giannichedda

text: Giannichedda aloitti ammattilaisuransa Sora Calciossa, jota hän oli nostamassa Serie C1:een. Vuonna 1995 hänet ostettiin pääsarjatasolle Udinese Calcioon, jossa hänestä tuli pian yksi joukkueensa avainpelaajista. Vuonna 2001 Giannichedda teki sopimuksen ensimmäisen huippuseuransa, SS Lazion kanssa. Neljän hyvän kauden jälkeen hän siirtyi Juventukseen kesällä 2005 ilmaisella siirrolla. Pelattuaan Juventuksessa kaksi kautta ja 35 sarjaottelua hän siirtyi kesällä 2007 Livornoon, jossa pelattuaan kahdeksan ottelua kaudella 2007–2008 hän päätti ammattilaisuransa. Hän oli erittäin tunnettu ja fanien suosikki periksiantamattoman pelityylinsä vuoksi.


title: Makedonian vaakuna

text: Makedonian vaakuna on Makedonian tasavallan tunnus lipun ohella. Se koostuu seppeleestä, jossa on vehnäntähkä, tupakanlehtiä ja oopiumunikon siemeniä, jotka on sidottu makedonien kansallispuvun tapaan koristellulla nauhalla. Keskellä on vuoristo kuvaten Pirinvuoria, sittemmin Šarvuoria, vesistö kuvaten Vardarjokea, sittemmin myös Ohridjärveä, sekä auringonnousu. Sosialistisen Jugoslavian ajalta peräisin oleva vaakuna on edelleen Makedonian vaakunana, vaikka maa itsenäistyi vuonna 1991. Vaakunan huipulla ollut perinteinen kommunismin symboli, viisisakarainen punainen tähti, poistettiin kuitenkin vuonna 2009.


title: Makedonian vaakuna

text: Vuonna 1992 ehdotettiin vanhan vaakunan korvaamista modernisoidulla versiolla vanhimmasta nykyisen Makedonian alueeseen liittyvästä tunnuksesta, 1300-luvun Fojnican vaakunasta, jossa on kultainen leijona punaisella kilvellä. Suosituimman ehdotuksen teki Makedonian nykyisen lipun suunnitellut arkkitehti ja graafinen suunnittelija Miroslav Grčev. Ehdotus kuitenkin hylättiin, sillä monet makedonienemmistöiset puolueet, kuten keskustaoikeistolainen VMRO-DPMNE, käyttävät jo samankaltaista symbolia lipuissaan. Myös Makedonian albaanit hylkäsivät ehdotuksen, koska heistä se edusti vain makedoneja eikä kaikkia makedonialaisia. Lisäksi lähes samanlainen tunnus on Bulgarian vaakunassa.


title: Amedeo Carboni

text: Amedeo Carboni (s. 6. huhtikuuta 1965, Arezzo, Italia) on italialainen entinen jalkapalloilija. Toukokuusta 2006 hän on toiminut Espanjan Primera Divisiónissa pelaavan Valencian urheilutoimenjohtajana.


title: Amedeo Carboni

text: Carboni oli pelipaikaltaan puolustaja ja edusti urallaan Arezzoa, Baria, Parmaa, Empoli FC:tä, Sampdoriaa, Romaa ja Valenciaa. 23. lokakuuta 2005 hänestä tuli vanhin Primera Divisiónissa pelannut pelaaja, ohittaessaan brasilialaisen Donaton. Jo vuonna 2004 hänestä oli tullut vanhin eurocupin voiton saavuttanut pelaaja voittaessaan UEFA Cupin Valencian joukkueessa. Italian maajoukkueessa Carboni esiintyi 18 kertaa.


title: Amedeo Carboni

text: Carbonin veli Guido on jalkapallovalmentaja.


title: Naistenjärvi

text: Naistenjärvi () on maalaiskunta ja sen keskustaajama Karjalan tasavallan Suojärven piirissä Venäjällä. Se sijaitsee Saarijärven rannalla 32 kilometriä Suojärven kaupungista pohjoiseen. Taajamassa on 1 400 ja kunnassa 2 700 asukasta (vuonna 2012).


title: Naistenjärvi

text: Naistenjärven kunnan pinta-ala on 2 358 neliökilometriä. Se rajoittuu idässä Kontupohjan piirin Hirvaan ja Petrovskin kuntiin sekä etelässä Suojärven piirin Veskelyksen ja Suojärven, lounaassa Loimolan ja pohjoisessa Porajärven kuntiin. Pinta-alasta valtaosa on metsää.


title: Naistenjärvi

text: Seutu kuuluu Länsi-Karjalan ylänköön. Sen maisemaa leimaavat laajat suot sekä pitkät ja kapeat harjut. Kunnan alueella virtaavat Suojoki, Torasjoki, Irstajoki, Kontiojoki, Kuukkausjoki, Vihtimjoki, Yläjoki, Parkoinoja, Rajajoki, Anninoja, Kivioja, Kukinoja, Luglajoki, Mustaoja, Samsananoja, Heinäoja, Pojasjoki, Kuima, Kälkänjoki, Lapinjoki, Yläjoki, Valkeajoki, Vegarusjoki, Veisoja, Liusoja, Mundoja ja Tervaoja. Järviä ovat Suojärvi, Vegarusjärvi, Unusjärvi (ven. "Unusozero"), Naistenjärvi ("Ženskoje"), Vuontelejärvi, Suuri-Kontiojärvi, Vaaksausjärvi, Yläjärvi, Kivatšjärvi ("Verhni Kivatš"), Ylinenjärvi, Tetrijärvi ("Tetrozero"), Kapajärvi ("Kabozero"), Luglajärvi, Ala-Torasjärvi, Muntajärvi ("Mundozero"), Ylä-Torasjärvi, Peseksimäjärvi, Pojasjärvi, Kaitajärvi, Tšudojärvi, Saarijärvi, Kuukkausjärvi, Poitamojärvi, Salmijärvi, Valkeajärvi, Ylä-Kälkänjärvi, Ala-Kälkänjärvi ja Myrysjärvi. Hyötykaivannaisiin kuuluvat nikkeli, sungiitti, dolomiitti, gabro-diabaasi, graniitti, gneissigraniitti, hiekka ja sora.


title: Naistenjärvi

text: Naistenjärven lisäksi kuntaan kuuluu viisi taajamaa: Lahkolampi, Leppäniemi, Suojoki, Toivola ja Turhanvaara. Toiseksi suurin asutuskeskus on tuhannen asukkaan Lahkolampi. Vuoden 2010 väestönlaskennan mukaan kunnan asukkaista 69 % on kansallisuudeltaan venäläisiä, 14 % valkovenäläisiä, 6 % karjalaisia, 3 % ukrainalaisia ja 1 % tataareja.


title: Naistenjärvi

text: Ennen talvi- ja jatkosotaa Naistenjärvi kuului Suomen Neuvostoliitolle luovuttamaan Suojärven kuntaan. Rautatie Matkaselästä valmistui Naistenjärvelle 1920-luvulla ja alueelle perustettiin sahoja. Vuosina 1958–1991 Naistenjärvellä oli kaupunkimaisen taajaman status.


title: Naistenjärvi

text: Venäjän vuoden 2006 kuntauudistukseen asti Naistenjärvi ympäristökylineen muodosti asutushallintoalueen. Siihen kuuluivat Naistenjärven taajama sekä Kostamuksen, Lahkolammen, Toivolan ja Naistenjärven asutukset. Alueella oli noin 4 500 asukasta. Vuonna 2006 pääosa alueesta liitettiin uuteen Naistenjärven kuntaan. Kostamuksen kylästä tuli osa Porajärven kuntaa.


title: Naistenjärvi

text: Naistenjärven kautta kulkee Suojärven ja Jyskyjärven välinen rautatie, jolla on Naistenjärven ja Lahkolammen asemat sekä 22. ja 35. kilometrin pysähdyspaikat. Kunnan läpi menee myös Suojärven, Porajärven ja Juustjärven välinen A132-maantie. Naistenjärvellä, Suojoella ja Lahkolammella on huoltoasemat.


title: Naistenjärvi

text: Naistenjärven tärkein tuotantolaitos on Zapkarellesin saha. Kunnassa on myös muita puunjalostuslaitoksia sekä kaivosteollisuutta, karjatila, sikala, kalanviljelylaitos ja villieläintarha.


title: Naistenjärvi

text: Keskustaajaman palveluihin kuuluu lastentarha, koulu, kulttuuri- ja vapaa-ajankeskus, poliklinikka, uimahalli, posti, pankki ja muutama kauppa. Taajamassa on ortodoksinen kirkko.


title: Naistenjärvi

text: Leppäniemen lähellä sijaitsee kivikautisia asuinpaikkoja. Rakennusmuistomerkkeihin kuuluu kaksi 1800–1900-vaihteen asuintaloa sekä Kuikkaniemen vuonna 1892 rakennettu luterilainen kirkko Leppäniemen eteläpuolella. Historiallisia kohteita ovat toisen maailmansodan aikana kaatuneiden neuvostosotilaiden haudat. Leukunjärven luoteispuolella on metsästys- ja kalastusmaja.


title: Michael Groß

text: Michael Groß (s. 17. kesäkuuta 1964, Frankfurt) on saksalainen uimari ja olympiavoittaja. 202-senttinen uimari sai lempinimen "Albatrossi" pitkien käsiensä vuoksi. Hänen sylimittansa on peräti 227 cm. Groß voitti kolme olympiakultaa vuosina 1984 ja 1988 vapaa- ja perhosuinnissa. Sen lisäksi hän voitti kaksi maailmanmestaruutta 1982 ja 1986 sekä yhden 1991.


title: Michael Groß

text: Groß hallitsi 200 metrin perhosuintia vuosina 1981–1988. Tällä aikavälillä hän teki neljä matkan maailmanennätystä, voitti kaksi maailmanmestaruutta ja yhden olympiakullan.


title: Michael Groß

text: Los Angelesin olympialaisissa 1984 Groß oli yksi kisojen suurista urheilijoista. Hän voitti helposti 200 metrin vapaauinnin kultaa, samaten 100 metrin perhosuinnin kultaa ennen ennakkosuosikkia Yhdysvaltojen Pablo Moralesia. Vahvalla matkallaan 200 metrin perhosuinnissa Groß hävisi kuitenkin suhteellisen tuntemattomalle australialaiselle Jon Siebenille. Miesten 4 × 200 metrin vapaauintiviesti oli yksi kisojen jännittävimmistä uintimatkoista. Huolimatta siitä, että Groß ui kaikkien aikojen nopeimman osuusajan viestissä Yhdysvallat voitti ennen Länsi-Saksan joukkuetta.


title: Michael Groß

text: Groß voitti kaikkiaan kolmetoista mitalia MM-kisoista (viisi kultaa), 15 EM-kultaa ja hänet valittiin Saksan vuoden urheilijaksi vuosina 1982, 1983, 1984 ja 1988. Groß päätti uransa vuonna 1991.


title: Heisenberg

text: Heisenberg on saksankielinen sukunimi:Kuvitteellisia hahmoja:


title: Vegarus

text: Vegarus () on kylä Loimolan kunnan pohjoisosassa Karjalan tasavallan Suojärven piirissä Venäjällä Suomen luovuttamalla alueella. Vegarus sijaitsee noin 35 kilometriä Suojärveltä luoteeseen. Nykyinen Vegaruksen kylä, niin sanottu "Uusi-Vegarus" sijaitsee vanhan Vegaruksen eteläpuolella, paikalla missä Suomen aikana oli Aittojoen kylä. Vegaruksen kylässä oli 368 asukasta vuonna 1996.


title: Vegarus

text: Vegaruksen kylä oli Suomelle kuuluessaan osa Suojärven kuntaa. Vegaruksen kylä sijaitsi Vegarusjärven kaakkoisrannalla noin 10 kilometriä nykyisestä Vegaruksen kylästä pohjoiseen.


title: Vegarus

text: Stolbovan rauhassa 1617 kylä siirtyi Käkisalmen läänin mukana Venäjältä Ruotsille.


title: Vegarus

text: Kirsti Kuutin kyläkirjan (2002) mukaan kylässä oli asutusta jo 1500-luvulla. Kylässä oli 1800-luvun alussa 14 taloa ja talvisodan alkaessa noin sata. Vuonna 1939 kylässä oli 640 asukasta. Asukkaat olivat ortodokseja, mutta 1930-luvulla kylään tuli metsätöiden myötä myös luterilaisia miehiä. Kyläläiset puhuivat karjalan kieltä, useat osasivat myös venäjää.


title: Vegarus

text: Vuoden 1939 rekonstruktiokartassa kylässä näkyy Kylänniemessä tsasouna ja hautausmaa ja etelämpänä Vegarusjoella vesimylly. Kylässä pohjoisempana oli myös kauppa, koulu, uusi hautausmaa, tanssilava ja ilmantorjuntatorni. (Kyläkartta "Vegarus 1939", Eija Hukkanen 2002)


title: Vegarus

text: Vegaruksen kyläkartassa kaikki paikannimet ovat suomenkielisiä, joten kylä on suomalaisperäinen. Siten myös kylännimi "Vegarus" ja järvennimi "Vegarusjärvi" lienevät alkuperältään suomalaisia. Järvestä lähtee myös "Vegarusjoki". Näistä järvennimi on varmasti vanhin ja alkuperäisin. Kylä ja joki saivat nimensä järven mukaan. Vegarus-nimiä on muuallakin. Vegarusjärvi näyttää olevan venäläinen genetiivimuoto suomalaisesta nimestä *Vekara(n)järvi (rekonstruktio). Tästä järven nimeksi tuli Vegarusjärvi ja kylän nimeksi Vegarus. Kyse on nimen siirtymisestä kielestä toiseen. Vanha kylänpaikka on jo nimensä perusteella "Kylänranta" eli "Isokylä" eli "Dzazonniemi", jossa oli myös tsasouna ja vanha hautausmaa. Näiden vieressä on laskujoen (Vegarusjoen) alkukohdassa kalaisa "Apajalahti", mistä syystä kylän syntypaikka on tässä. (Timo Kallaluoto 26.2.2012)


title: Vegarus

text: Kylä siirtyi Suomelta Neuvostoliitolle Laatokan Karjalan mukana Moskovan rauhassa 1940 ja uudelleen jatkosodan jälkeen 1944 ja kuuluu nyt Venäjälle.


title: Vegarus

text: Venäjän vuoden 2006 kuntauudistukseen asti Vegarus muodosti ympäristökylineen Vegaruksen kylähallinnon. Sen kyliä olivat Vegarus, Karatsalmi, Kuolismaa ja Tolvajärvi. Vegaruksen kylähallintoalue käsitti laajan alueen Suojärven piirin luoteisosasta. Se rajoittui pohjoisessa Mujejärven piiriin, lännessä Suomeen, etelässä Leppäsyrjän, Loimolan ja Piitsjoen kylähallintoalueisiin sekä idässä Suojärven kaupunkiin, Suojoen kylähallintoalueeseen sekä Naistenjärven ja Porajärven asutushallintoalueisiin. Alue käsitti suunnilleen entisen Korpiselän kunnan luovutetun alueen ja entisen Suojärven kunnan itä- ja luoteisosan sekä Ilomantsin luovutetun alueen. Vegaruksen kylähallinto liitettiin uuteen Loimolan kuntaan vuonna 2006.


title: Jens Allwood

text: Jens Allwood on kielitieteen professori Göteborgin yliopistossa. Hän tutkii lingvistiikkaa, semantiikkaa, puhuttua kieltä, kulttuurien välistä viestintää ja tietokonelingvistiikkaa.


title: Jens Allwood

text: Allwood tarkastelee ja tutkii kielen kautta, mitä on tietoisuus. Hän käyttää termiä kollektiivinen tietoisuus, koska uskoo että tietoisuus saattaa esiintyä kaikkialla.


title: Ultra (albumi)

text: Ultra on Depeche Moden yhdeksäs albumi, joka julkaistiin 15. huhtikuuta 1997. Se on ensimmäinen yhtyeen levy ilman Alan Wilderia, joka jätti yhtyeen keskittyäkseen omaan sooloprojektiinsa Recoiliin.


title: Ultra (albumi)

text: Edellisestä Depeche Moden albumista ehti kulumaan jopa neljä vuotta ja yhtye koki kovia tuona ajanjaksona. David Gahanin itsemurhayritys ja huumevieroitushoito saivat useat povaamaan yhtyeen loppua, mutta Ultra todisti yhtyeen jatkavan vaikeuksista huolimatta. Levyn julkaisun jälkeen Depeche Mode päätti olla lähtemättä kiertueelle, mutta Depeche Mode järjesti "Ultra Parties"-nimiset levynjulkkarit. Levy kipusi Suomen virallisella listalla sijalle 3. Levyä on myyty noin 5,5 miljoonaa kappaletta.


title: Loimola

text: Loimola () on kylä Loimolanjärven eteläpuolella Loimolanjoen varrella Loimolan kunnassa Suojärven piirissä Karjalan tasavallassa Venäjällä Suomen luovuttamalla alueella. Loimolan kautta kulkee Matkaselkä–Suojärvi-rata. Loimolan kylässä oli 1 158 asukasta vuonna 1996. Metsäteollisuus on tärkeä elinkeino.


title: Loimola

text: Suomelle kuuluessaan Loimola oli osa Suistamon kuntaa. Suojärven radan rakentamisen jälkeen 1920-luvulla, alkoi Loimolaan kehittyä sahateollisuutta, mikä toi Loimolaan paljon luterilaista väestöä. Loimolassa toimi Karjalan Puu Oy:n saha. Loimolan luterilainen kirkko valmistui vuonna 1932. Suomi luovutti Loimolan Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.


title: Loimola

text: Ennen vuotta 2006 Loimola muodosti läheisen Roikonkosken kylän kanssa Loimolan kylähallintoalueen, jossa oli vuonna 1987 2 100 asukasta.


title: Hans Christian von Baeyer

text: Hans Christian von Baeyer (s. 1938) on yhdysvaltalainen fyysikko. Hän työskentelee fysiikan professorina College of William & Maryssa. Hän on tunnettu teoksestaan "Informaatio: Tieteen uusi kieli". Von Baeyerin mukaan maailman perustila kubittinen.


title: Leppäsyrjä

text: Leppäsyrjä () kylä Loimolan kunnassa Karjalan tasavallan Suojärven piirissä Venäjällä. Kylä sijaitsee 75 kilometriä Suojärveltä lounaaseen ja noin 14 kilometriä entisestä Suistamon kirkonkylästä kaakkoon. Leppäsyrjä sijaitsee Suomen luovuttamalla alueella. Kylän kautta kulkee Matkaselkä–Suojärvi-rata. Kylässä oli 750 asukasta vuonna 1996. Siellä toimii meijeri ja myös lihanjalostusta harjoitetaan.


title: Leppäsyrjä

text: Suomelle kuuluessaan Leppäsyrjä oli osa Suistamon kuntaa. Suojärven radan valmistuminen 1920-luvulla vilkastutti Leppäsyrjän elämää huomattavasti. Leppäsyrjästä löydettiin dolomiittiesiintymä, mutta sitä ei ehditty alkaa hyödyntää ennen sotia ja alueluovutuksia. Leppäsyrjän entisestä työväentalosta tehtiin Leppäsyrjän luterilainen kirkko vuonna 1937.


title: Leppäsyrjä

text: Suomi luovutti Leppäsyrjän Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.


title: Leppäsyrjä

text: Venäjällä Leppäsyrjä muodosti ympäristökylineen Leppäsyrjän kylähallintoalueen vuoteen 2006 asti, jolloin siitä tuli osa uutta Loimolan kuntaa. Leppäsyrjän kylähallintoalue sijaitsi Jänisjärven itäpuolella Suojärven piirin eteläosassa ja käsitti suunnilleen entisen Suistamon kunnan etelä- ja länsiosat sekä entisen Soanlahden kunnan alueen. Kylähallintoalueen kylät olivat Leppäsyrjä, Leppäsyrjän asema, Soanlahti, Suistamo ja Suistamon asema.


title: Piitsjoki

text: Piitsjoki () on kylä Loimolan kunnan itäosassa Suojärven piirissä Karjalan tasavallassa Venäjällä. Kylä sijaitsee Suomen luovuttamalla alueella. Kylä sijaitsee 18 kilometriä Suojärveltä lounaaseen Matkaselkä–Suojärvi-radan varrella. Piitsjoen kylässä oli 1 046 asukasta vuonna 1996. Metsäteollisuus on tärkeä elinkeino.


title: Piitsjoki

text: Suomelle kuuluessaan Piitsjoki oli osa Suojärven kuntaa. Piitsjoella toimi Torasjoen Saha Oy:n saha. Suomi luovutti Piitsjoen Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.


title: Piitsjoki

text: Venäjällä Piitsjoen kylä muodosti kylähallintoalueen ennen vuotta 2006, jolloin siitä tuli osa uutta Loimolan kuntaa. Piitsjoen kylähallintoalueella oli 1200 asukasta vuonna 1987.


title: Vaalitarkkailu

text: Vaalitarkkailu on siviilikriisinhallinnan toimi, millä pyritään varmistamaan tarkkailtavan maan poliittista vakautta tukemalla vaalien järjestämistä siten, että ne täyttävät vapaille vaaleille asetetut vaatimukset. Vaalitarkkailu koostuu kenttätyöstä vaalipaikoilla, havaintojen rekisteröimisestä ja raportoinnista vaalitarkkailun johdolle. Johto kokoaa tarkkailun tulokset ja antaa vaalitarkkailusta kokonaisuutena julkisen lausunnon, mikä sisältää yleisen arvion vaalijärjestelyjen onnistumisesta vaalitarkkailussa hyväksyttyjen kriteerien mukaan.


title: Vaalitarkkailu

text: Suurimpia vaalitarkkailijoita ovat Euroopan turvallisuus- ja yhteistyöjärjestön demokraattisten instituutioiden ja ihmisoikeuksien toimisto ja Yhdistyneiden kansankuntien tätä varten perustetut projektit.


title: Vaalitarkkailu

text: Vaalitarkkailun käytäntöjä ja normeja luovien kansainvälisten järjestöjen lisäksi vaalitarkkailua suorittavat myös hallituksista riippumattomat järjestöt. Tällaisia järjestöjä on erityisesti Pohjois-Amerikassa, mitkä ovat yleensä perustetut toisen maailmansodan jälkeen. Vaalitarkkailu ei rajoitu pelkästään vaalitoimituksen valvontaan, vaan myös joukkotiedotusvälineiden tasapuolisuutta sekä vaaleihin ehdokkailla osallistuvien poliittisten ryhmien mahdollisuutta saada tasapuolisesti julkisuutta kiinnitetään huomioon. Lisäksi vaalitarkkailun tuloksia voidaan hyödyntää oikeudellisessa yhteistyössä vaalitarkkailuorganisaatiossa vaikuttavien valtioiden ja vaalitarkkaillun valtion vaalilainsäädännön kehittämisessä.


title: Vaalitarkkailu

text: Suomessa vaalitarkkailujen järjestämisestä Euroopan turvallisuus- ja yhteistyöjärjestön kanssa sen yleensä itäeurooppalaisissa jäsenvaltioissa vastaa ulkoasiainministeriön poliittisen osaston siviilikriisinhallinnan yksikkö ja muista, lähinnä kehitysmaissa tapahtuvista Yhdistyneiden kansakuntien vaalitarkkailuista, ulkoasiainministeriön kehitysyhteistyöosaston rekrytointiyksikkö.


title: Vaalitarkkailu

text: Puolueeton vaalitarkkailija on kansainvälinen vaalitarkkailija, jolla ei ole äänioikeutta vaalitarkkailtavassa maassa siksi, että hän ei ole objektiivisuuden varmistamiseksi maan kansalainen. Puolueettomia vaalitarkkailijoita ovat alueilla toimiva pitkäaikainen vaalitarkkailija ja paikallisesti toimiva lyhytaikainen vaalitarkkailija. Paikallisesti ja alueellisesti toimivat myös puolueelliset vaalitarkkailijat, jotka ovat vaalitarkkailtavan maan kansalaisia ja joiden oletetaan valvovan pääasiassa edustamansa puolueen etujen vastaisia vaaliväärinkäytöksiä.


title: Vaalitarkkailu

text: Lyhytaikainen vaalitarkkailija () on kansainvälinen vaalitarkkailija, joka lähetetään tarkkailemaan vaalitarkkailtavaan maahan vaaleja välittömästi edeltävänä ajanjaksona. Lyhytaikainen vaalitarkkailija saa yleensä vaalitarkkailun ydinryhmältä () tiedot vaalitilanteesta maahan saavuttuaan. Seuraavana tai sitä seuraavana päivänä hän siirtyy pitkäaikaisten vaalitarkkailijoiden () valvomille alueille tutustuen päivää ennen tarkkailualueensa paikallisten vaalilautakuntien vaalivalmisteluihin. Vaalipäivänä lyhytaikainen vaalitarkkailija tarkkailijaparinsa kanssa kiertää noin 8–12 paikallista vaalilautakuntaa ja tekee niistä havaintoja raportoiden tuloksista vaalitarkkailun ydinryhmälle suoraan.


title: Vaalitarkkailu

text: Vaalitarkkailun ydinryhmä kokoaa lyhytaikaisten vaalitarkkailijoiden tiedot lomakkeista tietokantoihin ja muodostaa käsityksensä vaalien onnistumisesta vaalien jälkeisen päivän ensimmäisille kommenteille vaalitoimituksen onnistumisesta tarkkailtavassa maassa yleensä. Lyhytaikaiset vaalitarkkailijat voivat olla ulkoasiainhallinnon virkaurallaan nuorehkoja diplomaatteja, kuten attasheoita ja lähetystösihteereitä, ulkoasiainhallinnosta eläkkeelle siirtyneitä virkamiehiä, kuten entisiä suurlähettiläitä tai kansainvälisen politiikan opiskelijoita.


title: Vaalitarkkailu

text: Joissakin maissa, kuten Suomessa vaalitarkkailijat ovat Suomen ulkoasiainministeriön määräaikaisia virkamiehiä, kun taas joissain suurissa maissa vaalitarkkailijoiden palkkaaminen on uskottu erilliselle organisaatiolle, minkä vuoksi tarkkailijat eivät ole virkamiehiä, vaan työsopimussuhteisia. Myös eri kansainvälisten organisaatioiden, kuten Euroopan Neuvoston, Euroopan yhteistyö- ja turvallisuusjärjestön ja Pohjoismaiden neuvoston parlamentaarisen yleiskokouksen parlamentaarikot tai heidän erityisavustajansa voivat osallistua lyhytaikaiseen vaalitarkkailuun. Toiminnallisesti vaalitarkkailu luetaan mahdollisia väkivaltaisuuksia ennalta ehkäiseväksi siviilikriisinhallinnaksi, kun taas ihmisoikeuksiin ja humanitaarisiin ongelmiin keskittyneille organisaatiolle se on periaatteellista ihmisoikeustyötä.


title: Vaalitarkkailu

text: Pitkäaikainen vaalitarkkailija () on vaalitarkkailija, joka toimii viikkoja ennen varsinaisen vaalitarkkailun alkamista tarkkailtavan maan aluetasolla. Hän tutustuu alueelliseen vaalilautakuntaan, selvittää lyhytaikaisten vaalitarkkailijoiden majoitusmahdollisuudet, vuokra-autoilijat sekä tulkit. Hän myös raportoi vaalitarkkailun ydinryhmälle alueella tapahtuvasta vaalikampanjoinnista sekä medianäkyvyyden tasapuolisuudesta tai sen puutteesta aluetasolla. Pitkäaikaiset vaalitarkkailijat toimivat pareittain eivätkä he ole saman maan kansalaisia tarkkailun objektiivisuuden varmistamiseksi.


title: Vaalitarkkailu

text: Puolueellinen vaalitarkkailija on paikalliseen vaalilautakuntaan nimitetty vaalitarkkailija, joka edustaa yleensä Itsenäisten valtioiden yhteisössä jotain vaaleihin osallistuvista puolueista. Hänen ei tarvitse olla puolueen jäsen, vaan hän voi olla myös sitoutumaton. Puolueellinen vaalitarkkailija voidaan nimittää myös aluevaalilautakuntaan, mutta koska aluevaalilautakunnat valvovat paikallisia vaalilautakuntia, ovat niiden puolueelliset vaalitarkkailijat yleensä vahvasti sitoutuneita edustamiinsa puolueisiin.


title: Vaalitarkkailu

text: Kansainvälinen vaalitarkkailija ei ole Itsenäisten valtioiden yhteisön vaaleissa tarkkailtavan maan kansalainen, koska hänen oletetaan olevan puolueeton vaalitarkkailija. Puolueetonta vaalitarkkailijaa ei kiinnitetä mihinkään vaalilautakuntaan, vaan hänen akkreditointinsa pätee yleensä kaikkiin vaalilautakuntiin koko maassa, mikä merkitsee liikkumisvapaata tarkkailumahdollisuutta.


title: Vaalitarkkailu

text: Monessa maassa on kansallisten puolueellisten vaalitarkkailijoiden lisäksi kansallisia puolueettomia vaalitarkkailijoita.


title: Vaalitarkkailu

text: Vaalitarkkailun ydinryhmä () on vaalitarkkailtavan maan kansallisella tasolla toimiva vaalitarkkailun asiantuntijaryhmä. Siihen kuuluvat:


title: Vaalitarkkailu

text: Ydinryhmän jäsenillä voi olla varahenkilöitä ja joissain vaalitarkkailuissa voi ydinryhmä muodostua harvemmista henkilöistä.


title: Vaalitarkkailu

text: Vaalitarkkailun ydinryhmä voi olla yhteyksissä vaalit järjestävän maan keskusvaalilautakunnan kanssa. Monissa maissa, joissa sisäpoliittinen kilpailu on kovaa, ei oikeusministeriölle uskota valtiollisten vaalien järjestämisoikeutta, vaan niissä on yleensä parlamentaarinen ja hallituksesta suoraan riippumaton valtakunnallinen keskusvaalilautakunta. Vaalitarkkailun ja lainopillisen tuntemuksen kokemuksia voidaan hyödyntää usein vaalitarkkailtavan maan vaalilainsäädännön kehitystyössä. Joissain maissa, missä sisäpoliittinen kilpailu on kovaa, vaalitarkkailijoiden fyysiseen koskemattomuuteen kiinnitetään erityistä huomiota. Ydinryhmä tukee pitkäaikaisia vaalitarkkailijoita tarkkailtavan maan aluetasolla.


Demokraattisten instituutioiden ja ihmisoikeuksien toimisto (Office for Democratic Institutions and Human Rights - ODIHR) on Euroopan turvallisuus- ja yhteistyöjärjestön osa, jonka tehtävänä on edistää demokratiaa, laillisuutta, ihmisoikeuksia, suvaitsevaisuutta ja syrjimättömyyttä. Se järjestää vaalitarkkailua järjestön jäsenvaltioissa näiden pyynnöstä.


title: Demokraattisten instituutioiden ja ihmisoikeuksien toimisto

text: Toimisto jakautuu demokratisointiosastoon, ihmisoikeuksien osastoon, vaaliosastoon, romaaniasioiden yhteyspisteeseen sekä suvaitsevaisuuden ja syrjinnän vastaiseen ohjelmaan.


text: Yhdeksi ehkä näkyvimmistä ODIHR:n toiminnoista on muodostunut julkisuudessa vaalitarkkailu. Ukrainan oranssivallankumouksen aikana muiden kärjessä ODIHR vaalitarkkaili Ukrainan presidentinvaaleja ja osaltaan vaikutti siihen, että Ukrainan presidentinvaalien toinen kierros uusittiin, jolloin presidentiksi valittiin Viktor Juštšenko Viktor Janukovytšin sijaan. Toisen kierroksen uusinta mahdollistui poliittisella sopimuksella, jossa Ukrainan valtiosääntö luvattiin muuttaa parlamentaarisemmaksi siten, että Ukrainan presidentti saa valita ulkoasiainministerin ja puolustusministerin, mutta muut ministerit esitellään hallitusrintaman muodostavien puolueiden parlamenttiryhmien aloitteesta. Kompromissin esitti Ukrainan kommunistisen puolueen johtaja Petro Symonenko, jonka puolueen valtiopäiväryhmä menetti virallisen asemansa 2014 johtuen siitä, että Oleksandr Turtšynov halusi lakkauttaa puolueen neuvostojäänteenä. Lopuksi oikeusprosessin tuloksena lakkautettiin koko puolue myöhemmin. Oikeudellisesti oranssivallankumous tuli mahdollisesti siksi, että oikeusistuin ei ryhtynyt tutkimaan presidentinvaalin toisen kierroksen epäiltyjä rikkomuksia, vaan totesi, että prosessin tuloksena ei voida varmuudella sanoa, mikä vaalitulos oli. Tätä menetelmää, jossa oikeusistuin ei noudata ratkaisupakkoa, käytetään aluetason oikeusriidoissa vaalitulokseen liittyen määräämällä yleensä äänten uudelleenlaskenta.


text: Venäjän duuman vaaleissa ODIHR ei alkuperäisestä suunnitelmasta poiketen vaalitarkkaillut. Venäjä halusi asettaa ehtoja vaalitarkkailijoiden lukumäärälle sekä sille, mistä Euroopan turvallisuus- ja yhteistyöjärjestön maista vaalitarkkailijoita saa lähettää. Käytännössä ODIHR ilmoitti, että koska sen vaalitarkkailuun lähetettäviksi ajatellut henkilöt eivät saaneet viisumia ajoissa, se vetäytyy vaalitarkkailusta.


text: ODIHR:n kieltäydyttyä kuitenkin Euroopan turvallisuus- ja yhteistyöjärjestön parlamentaarinen yleiskokous päätti lähettää parlamentaarikoista koostuvan vaalitarkkailijaryhmän, jollaiset ovat aikaisemmin toimineet yhteistyössä vaalitarkkailualueilla ODIHR:n kanssa.


text: ODIHR tarkkaili Georgian ja Armenian presidentinvaaleja ja tunnusti vaalit rehellisiksi, vaikka maiden oppositio oli eri mieltä ja protestoi epärehellisinä pitämiään vaalituloksia vastaan kuukausia. Molemmissa maissa vallassa oleva presidentti tai hänen tukijansa sai ensimmäisellä vaalikierroksella noin 53 % äänistä, ja välttyi siten toiselta kierrokselta oppositiota vastaan. Protestit päättyivät Armeniassa verilöylyyn hallituksen hajottaessa mielenosoitukset.


text: Venäläiset ovat osallistuneet demokraatisten instituutioiden ja ihmisoikeuksien toimiston vaalitarkkailuun Ukrainan oranssivallankumouksen jälkeen. Myös itsenäisten valtioiden yhteisön toimeenpaneva komitea on aloittanut oman vaalitarkkailun, jossa venäläisiä on runsaasti mukana mm. Transdnestrian ja Valko-Venäjän vaaleissa. Jopa satoja vaalitarkkailijoita lähettävien organisaatioiden vaalitarkkailutuloksissa on jonkin verran eroa lähinnä Euroopan unionin ja Yhdysvaltain sekä itsenäisten valtioiden yhteisön erilaisesta katsantokannasta vaalitarkkailtaviin maihin kokonaisuudessaan johtuen.


title: D-Link

text: D-Link Corporation on taiwanilainen yritys, joka valmistaa langattoman ja Ethernet-verkon tuotteita kuluttajille ja pienyrityksille. Yrityksen perusti vuonna 1986 Ken Kao, joka on nykyisin yrityksen toimitusjohtaja ja sen hallituksen puheenjohtaja. Yrityksen pääkonttori sijaitsee Taipeissa, ja sillä on toimistoja 90 eri maassa.


title: Veskelys

text: Veskelys (; ) on maalaiskunta ja sen keskuskylä Karjalan tasavallan Suojärven piirissä Venäjällä. Se sijaitsee seitsemän pienen järven rannalla 38 kilometriä Suojärveltä kaakkoon. Kunnassa on 564 asukasta (vuonna 2012).


title: Veskelys

text:
Veskelyksen kunnan pinta-ala on 640,8 neliökilometriä.
Se rajoittuu pohjoisessa Suojärven piirin Naistenjärven ja lännessä Suojärven, koillisessa Kontupohjan piirin Petrovskin sekä idässä ja etelässä Prääsän piirin Essoilan ja Vieljärven kuntiin. Pinta-alasta 91,6 % on metsää ja 5,8 % vesistöjä.


title: Veskelys

text: Seudun maisemaa leimaavat harjut ja kukkulat, joiden välissä on järviä ja soita. Tärkein joki on Suojoki. Kunnan itärajalla sijaitsee Säämäjärvi.


title: Veskelys

text: Keskuskylän lisäksi kuntaan kuuluvat Arkoilan, Hautavaaran ja Hyrsylän kylät sekä Ignoilan asutus. Hautavaarassa oli 27 asukasta vuonna 2007 ja muissa vain muutama asukas. Vuoden 2010 väestönlaskennan mukaan kunnan asukkaista 52 % on kansallisuudeltaan karjalaisia, 37 % venäläisiä, 4 % valkovenäläisiä, 2 % suomalaisia ja 1 % ukrainalaisia.


title: Veskelys

text: Veskelys mainitaan ensimmäisen kerran 1400-luvun asiakirjassa. Sen kautta kulki Aunuksen ja Lintujärven pogostan välinen talvitie. Kylän nimi perustunee tienviittaa tarkoittavaan sanaan.


title: Veskelys

text: Karjalaisten asuttama kyläryhmä koostui aikaisemmin paristakymmenestä pienestä asutuksesta, jotka ovat sittemmin sulautuneet yhteen. Veskelyksen ortodoksinen seurakunta tunnetaan 1840-luvulta lähtien. 1900-luvun alussa seudun kylät muodostivat Aunuksen läänin Petroskoin kihlakunnan Säämäjärven volostiin kuuluneen Veskelyksen kyläkunnan. 1920-luvulla perustettiin aluksi Säämäjärven ja myöhemmin Prääsän piiriin kuulunut Veskelyksen kyläneuvosto. Vuonna 1933 sen 38 asutuksessa oli yli 2 000 asukasta, joista lähes kaikki olivat karjalaisia.


title: Veskelys

text: Nykyinen kunta sijaitsee osittain Suomen Neuvostoliitolle luovuttaman entisen Suojärven kunnan itäosassa olleella Hyrsylän mutkan alueella. Sotien jälkeen Veskelyksen kyläneuvosto liitettiin Suojärven piiriin. Vielä vuonna 1960 se käsitti 23 kymmenen kilometrin säteellä sijainnutta asutuskeskusta. Kyliä olivat Arkoila, Harittana eli Harittanankylä (ven. "Haritgora"), Hoškoila, Indžuniemi eli Insuniemi ("Inžunavolok"), Kaššanlampi eli Kamoilampi ("Kašalilamba"), Kyyröinselkä eli Kyyrenselkä ("Kjurenselga"), Lagilampi eli Lakilampi ("Lagilamba"), Laazaristo eli Lasaristo ("Lazaristo"), Loginselkä eli Lokinselkä ("Loginselga"), Makkoila, Meloila eli Luhtanselkä ("Luhtanselga"), Niikkoila ("Nikkoila"), Padagja, Padaniekkoi eli Pataniekka ("Padanikka"), Paušoila eli Pausoinkylä ("Pavšoila"), Pedrinmiidri eli Petri ("Pedri"), Vaatši eli Niiniselkä ("Niniselga"), Vaatšoila eli Vatsoila ("Vattšoila"), Vehkuselkä ("Vehkuselga") ja Veskelyksen pääkylä. Lisäksi kyläneuvostoon kuuluivat Pappilan asutus ja asema sekä Zastavan asema. Hyrsylän kylät kuuluivat Hautavaaran kyläneuvostoon.


title: Veskelys

text: Veskelyksen kunta muodostettiin Venäjän kuntauudistuksessa vuonna 2006 entisistä Veskelyksen ja Suojoen kylähallinnoista. Tätä ennen Veskelyksen kylähallintoon kuuluivat Arkoila, Harittana, Hyrsylä, Ignoila, Kaššanlampi, Lagilampi, Veskelys ja Zastava eli Veskelyksen asema.


title: Veskelys

text: Veskelyksen kautta kulkee Petroskoin ja Suojärven välinen maantie A133, josta haarautuu tie Ignoilaan. Kylistä on Hyrsylää lukuun ottamatta linja-autoyhteydet Suojärvelle. Lähin rautatieasema on Suojärvellä.


title: Veskelys

text: Paikallisia elinkeinoja ovat julkiset palvelut, kauppa ja metsäteollisuus. Tärkeimmät veronmaksajat ovat Ignoilan vesivoimalaitos ja Suojärven metsätalous. Maataloutta edustaa kolme yksityistilaa. Osa väestöstä saa elantonsa palstaviljelmistään ja osa käy töissä kunnan ulkopuolella.


title: Veskelys

text: Veskelyksen kylä koostuu etupäässä puutarhapalstojen ympäröimistä omakotitaloista, jotka on rakennettu pittoreskisti järvien rannoille. Keskustassa on muutamia kerrostaloja. Palveluihin kuuluvat keskikoulu, lastenkoti, etnokulttuurikeskus, kirjasto, lääkintäasema, posti, pankki ja neljä kauppaa. Kylässä on vesijohto, mutta ei viemäriverkkoa. Keskuslämmitys kattaa koulun ja kerrostalot, muut asuintalot lämmitetään puilla.


title: Veskelys

text:
Indžuniemeltä on löydetty kolme kivikautista asuinpaikkaa. Harittanalla, Kaššanlammella ja Paušoilalla on historiallisen asutuksen status. Kunnan
huomattavin nähtävyys on Kangasjärven (ven. "Kangozero") kylästä Veskelykseen vuonna 1989 siirretty Pyhän Georgioksen tsasouna, joka on valtakunnallinen suojelukohde. Muita rakennusmuistomerkkejä ovat Indžuniemen, Kaššanlammen, Niiniselän ja Paušoilan tsasounat sekä Hautavaaran, Harittanan ja Veskelyksen vanhat asuintalot ja talousrakennukset. Kulttuuriperintökohteisiin kuuluu myös Indžuniemen karsikkometsä. Kunnassa on kaksi jatkosodassa kaatuneiden neuvostosotilaiden hautapaikkaa.


title: Veskelys

text: Kunnan matkailupotentiaali perustuu sen luontoon ja kulttuurinähtävyyksiin. Keskuskylässä juhlitaan helluntaisin perinteisiä Veskelyksen markkinoita. Majoitusta tarjoavat Indžuniemen vierasmaja ja Lagilammen lomakylä. Suunnitteilla on lomakylän perustaminen Särätsjoen suuhun, vierasmajan rakentaminen Kaššanlammelle sekä leirintäalueiden järjestäminen Ignoilaan ja Niiniselkään.


title: Leonard Scott

text: Leonard Scott (s. 19. tammikuuta 1980 Zachary, Louisiana, Yhdysvallat) on yhdysvaltalainen pikajuoksija.


title: Leonard Scott

text: Scott harrasti jo opiskeluvuosinaan Tennesseen yliopistossa yleisurheilua, mutta pelasi välissä amerikkalaista jalkapalloa Pittsburgh Steelersissä, joka myöhemmin voitti Super Bowlin. Vuonna 2004 hän palasi yleisurheilun pariin ja jo vuonna 2005 hän selviytyi elokuussa käytyihin Helsingin MM-kisoihin, missä hän sijoittui sadalla metrillä kuudenneksi. 2006 Moskovan MM-hallikisoissa hän voitti 60 metrillä maailmanmestaruuden ajalla 6,50.


title: Leonard Scott

text: Huhtikuussa 1999 19-vuotias Scott juoksi 100 metriä 7,1 m/s myötätuulessa aikaan 9,83 s. Maailmanennätys oli tuolloin Donovan Baileyn 9,84 s.


title: Amhara

text: Amhara voi tarkoittaa ainakin seuraavia asioita:


title: Emlyn Hughes

text: Emlyn Walter Hughes (28. elokuuta 1947 Barrow-in-Furness – 9. marraskuuta 2004 Sheffield) oli englantilainen jalkapalloilija.


title: Emlyn Hughes

text: Hughes pelasi 1960-luvulla Blackpoolissa, mutta vietti uransa parhaat vuodet Liverpoolissa, minne hän siirtyi vuonna 1967. Myöhemmin hän yleni joukkueen kapteeniksi. Liverpoolissa Hughes voitti neljä liigamestaruutta (1973, 1976, 1977 ja 1979), FA Cupin vuonna 1974, UEFA cupin vuosina 1973 ja 1976 sekä Euroopan Cupin vuosina 1977 ja 1978. Hughes pelasi Liverpoolissa vuoteen 1979 saakka, kaikkiaan 650 ottelua. Myöhemmin hän pelasi vielä Wolverhamptonissa, missä voitti Liigacupin vuonna 1980 sekä joissakin alasarjajoukkueissa ennen kuin lopetti pelaajauransa. Hughes toimi Rotherham Unitedissa ollessaan pelaajamanagerina. Vuonna 1980 hänelle myönnettiin Brittiläisen imperiumin ritarikunnan upseerin (OBE) arvonimi. 1977 toimittajat valitsivat hänet .


title: Emlyn Hughes

text: Englannin maajoukkueessa Hughes pelasi 62 maaottelua, joista 23 kapteenina. Hän teki yhden maaottelumaalin.


title: Emlyn Hughes

text: Pelaajauran jälkeen Hughes siirtyi televisioviihteen puolelle. Hän toimi pitkän aikaa vakiojäsenenä BBC:n suositussa urheiluvisailuohjelmassa "A Question Of Sport" sekä myöhemmin ITV:n "Sporting Triangels" -ohjelmassa.


title: Emlyn Hughes

text: Hughes kuoli 57-vuotiaana kotonaan Sheffieldissä marraskuussa 2004 kärsittyään yli vuoden ajan aivokasvaimesta.


title: Sócrates

text: Sócrates Brasileiro Sampaio de Souza Vieira de Oliveira, pelaajanimeltään Sócrates (19. helmikuuta 1954 Belém, Pará, Brasilia – 4. joulukuuta 2011 São Paulo, Brasilia) oli brasilialainen jalkapalloilija.


title: Sócrates

text: Brasilian maajoukkueen kapteenina Sócrates toimi pitkän aikaa, muun muassa 1982- ja 1986 MM-turnauksissa.


title: Sócrates

text: Sócrates oli 192 senttimetriä pitkä. Myös hänen veljensä Raí pelasi jalkapalloa huipputasolla. Sócrateella oli lääketieteen tohtorin koulutus. Hän kuoli joulukuussa 2011 sãopaulolaisessa sairaalassa suolistobakteerin aiheuttamaan verenmyrkytykseen.


title: Sócrates

text: Sócrates pelasi suurimman osan ammattilaisurastaan, vuodet 1978–1984 sãopaulolaisessa Corinthiansissa. Hän pelasi myös italialaisessa Fiorentinassa sekä kotimaassaan Flamengossa ja Santosissa.


title: Sócrates

text: Vuoden 1982 MM-turnauksessa Brasilian joukkue oli ennakkosuosikki ja Sócrates muodosti joukkueen vahvan keskikentän muun muassa Falcaon ja Zicon kanssa. Brasilia kuitenkin putosi puolivälierälohkossa.


title: Sócrates

text: Kymmenen vuotta lopettamisensa jälkeen, 51-vuotiaana vuonna 2004, hän solmi kuukauden mittaisen pelaaja-valmentajasopimuksen Englannin 9.–10. sarjatasolla pelaavan Garforth Townin kanssa ja pelasi yhden sarjaottelun.


title: Sócrates

text: Sócrates toimi brasilialaisen TV Cultura -televisiokanavan jalkapallo-ohjelman keskustelijana sekä intellektuellipiirien suosiman brasilialaisen Carta Capital -aikauslehden kolumnistina.


title: Sócrates

text: Sócrates käytti runsaasti alkoholia ja sai kesällä 2011 sisäisiä verenvuotoja. Hän sai maksansiirron syksyllä ja joutui useita kertoja tehohoitoon. Lopulta hän kuoli ruokamyrkytyksen aiheuttamiin komplikaatioihin.


title: Sócrates

text: Sócratesilla oli vaimo ja kuusi poikaa.


title: Sócrates

text: Sócrates oli Etelä-Amerikan vuoden jalkapalloilija 1983.


title: Sócrates

text: Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.


title: Ronald Koeman

text: Ronald Koeman (s. 21. maaliskuuta 1963 Zaandam, Alankomaat) on alankomaalainen jalkapallovalmentaja ja entinen pelaaja, pelipaikaltaan puolustaja. Helmikuusta 2018 lähtien hän on valmentanut Alankomaiden maajoukkuetta.


title: Ronald Koeman

text: Ronald on Koemanin veljeksistä nuorempi. Hän oli yhdessä vanhemman veljensä Erwinin kanssa kantavia voimia Alankomaiden maajoukkueessa 1980- ja -90 -lukujen taitteessa.


title: Ronald Koeman

text: Koeman aloitti pelaajana ammattilaisuransa Groningenissä vuonna 1980 ja pelasi myös Ajaxissa (1983–1986), PSV:ssä (1986–1989), Barcelonassa (1989–1995) sekä Feyenoordissa (1995–1997). Pelaajaurallaan hän voitti seurajoukkueissa neljä Alankomaiden (1985, 1987, 1988 ja 1989) ja Espanjan mestaruutta (1991, 1992, 1993 ja 1994), kaksi kertaa Mestarien liigan (1988 ja 1992), kolme kertaa Alankomaiden cupin (1986, 1988 ja 1989) sekä kerran Espanjan cupin (1990) ja UEFA Super Cupin (1992).


title: Ronald Koeman

text: Alankomaiden maajoukkueessa Koeman pelasi 78 ottelua ja teki 14 maalia. Hän voitti joukkueessa 1988 Euroopan mestaruuden.Koeman aloitti valmennusuransa Alankomaiden jalkapallomaajoukkueessa Guus Hiddinkin apuvalmentajana. MM-kisojen 1998 jälkeen Koeman siirtyi Barcelonan apuvalmentajaksi. Päävalmentajadebyyttinsä hän teki Vitessen peräsimessä vuonna 2000. Koemanin johdolla Vitesse selvisi UEFA Cupiin. Hyvän menestyksen myötä Ajax palkkasi ex-pelaajan päävalmentajakseen vuonna 2001. Urakka alkoi loistavasti, kun Ajax voitti kaudella 2001/02 tuplamestaruuden. Ajaxissa ilmeni Koemanin alaisuudessa voimakkaita sisäisiä ristiriitoja ja myös peliesitykset alkoivat heikentyä. Lopulta Koeman erosi tehtävästään helmikuussa 2005, kun Ajax oli pudonnut UEFA Cupissa AJ Auxerrelle.


title: Ronald Koeman

text: Kaudella 2005—2006 Koeman valmensi Benficaa. Tuon kauden aikana Benfica eteni Mestarien liigassa kahdeksan parhaan joukkoon, mutta jäi omassa liigassaan kolmanneksi. Kauden jälkeen Koeman jätti tehtävänsä.


title: Ronald Koeman

text: Vuonna 2006 Koeman seurasi Guus Hiddinkiä PSV:n päävalmentajana. Koemanin johdolla PSV eteni Mestarien liigassa puolivälieriin saakka häviten niissä Liverpoolille yhteismaalein 4–0. Eredivisiessä PSV voitti kuitenkin mestaruuden yhden maalin maalierolla Ajaxiin.